
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1474 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Ειδικού Κανονισμού Λειτουργίας του 

Τουριστικού Λιμένα ΟΛΥΜΠΙΚ ΜΑΡΙΝ. 1 

Έγκριση της υπ’ αριθμ. 7004/9/65 από 18.7.2006 από¬ 
φασης του Διευθυντή της Διεύθυνσης Αλλοδαπών 
Θεσσαλονίκης «Μεταβίβαση δικαιώματος υπογρα¬ 
φής εγγράφων «Με εντολή Διευθυντή» στον Υπο¬ 
διευθυντή, Προϊσταμένους Υποδιευθύνσεων και 
Τμηματάρχες της Διεύθυνσης Αλλοδαπών Θεσ¬ 


σαλονίκης. 2 

ΑΠΟΦΑΣΕΙ Σ 

Αριθμ. 11295 (1) 


Έγκριση Ειδικού Κανονισμού Λειτουργίας του Τουρι¬ 
στικού Λιμένα ΟΛΥΜΠΙΚ ΜΑΡΙΝ. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ ΑΊ87) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 και ει¬ 
δικότερα το αρθ. 31α περί Κανονισμών Λειτουργίας 
Τουριστικών Λιμένων το οποίο προστέθηκε με τις δι¬ 
ατάξεις της παρ. 3 του άρθ. 38 του ν. 3105/2003. 

3. Την υπ’ αριθμ. Τ/9803/5.9.2003 κοινή υπουργική 
απόφαση περί Γενικού Κανονισμού Λειτουργίας Του¬ 
ριστικών Λιμένων. 

4. Τις διατάξεις του π.δ. 149/19.8.2005 (Φ.Ε.Κ Α' 211) 
περί Οργανισμού του Υπουργείου Τουριστικής Ανά¬ 
πτυξης. 

5. Τις διατάξεις του π.δ. 33/2006 (ΦΕΚ Α'35) «Διορι¬ 
σμός μελών της Κυβέρνησης και Υφυπουργών». 

6. Την υπ’ αριθμ. 2864/3.3.2006 (ΦΕΚ Γ' 65 και Γ'79) 
Κοινή Απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γενικού Γραμματέα 
του Υπουργείου Τουριστικής Ανάπτυξης. 

7. Την υπ’ αριθμ. 6454/26.5.2006 Υπουργική Απόφα¬ 
ση περί τροποποίησης της Επιτροπής Τουριστικών 
Λιμένων. 

8. Το υπ’ αριθμ. 170/31.3.2006 Α.Π Υπ. Τουρ. Αν. έγγρα¬ 
φο της ΟΙΥΜΡΙΟ ΜΑΡΙΝ 3.Α με το οποίο διαβιβάσθηκε 
στην Υπηρεσία μας προς έγκριση Σχέδιο Ειδικού Κανο¬ 
νισμού Λειτουργίας του Τουριστικού Λιμένα ΟΛΥΜΠΙΚ 
ΜΑΡΙΝ. 

9. Το υπ’ αριθμ. 187/9.8.2006 Πρακτικό της Επιτροπής 
Τουριστικών Λιμένων. 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε : 

Εγκρίνουμε τον Ειδικό Κανονισμό Λειτουργίας 
του Τουριστικού Λιμένα ΟΛΥΜΠΙΚ ΜΑΡΙΝ στον όρμο 
Πάνορμο Δήμου Λαυρεωτικής ως εξής: 

Αρθρο 1 
Ορισμοί 

Οι λέξεις ή οι συνδυασμοί λέξεων που ακολουθούν 
έχουν για την ερμηνεία και εφαρμογή του παρόντος 
Κανονισμού, το νόημα που τους αποδίδεται αντίστοιχα 
παρακάτω: 

1.1. Τουριστικός Λιμένας ΟΛΥΜΠΙΚ ΜΑΡΙΝ 

Ο χερσαίος και θαλάσσιος χώρος που χωροθετήθηκε 
στον όρμο Πάνορμο Δήμου Λαυρεωτικής με την 
απόφαση του Υπουργείου Ανάπτυξης υπ’ αριθμ. 
Τ/1098/29.8.96, (ΦΕΚ Β 827/10.9.1996) όπως τροποποιήθηκε 
με τις Υπουργικές Αποφάσεις Τ/4404/24.11.1997 (ΦΕΚ Β 
1082/5.12.1997) και Τ/1203/2.4.1999 (ΦΕΚ Β 239/ 8.4.1999) 
και προορίζεται κατά κύριο λόγο, για την εξυπηρέτηση 
σκαφών αναψυχής, είτε για ελλιμενισμό, είτε για 
μακροχρόνια ή παροδική χερσαία εναπόθεση, είτε για 
παροχή διευκολύνσεων σε αυτά, είτε για εξυπηρέτηση 
των διερχομένων σκαφών. 

Οι γεωγραφικές συντεταγμένες του ΤΟΥΡΙΣΤΙΚΟΥ 
ΛΙΜΕΝΑ ΟΛΥΜΠΙΚ ΜΑΡΙΝ είναι οι ακόλουθες: 

Γεωγραφικό μήκος: 37ο 41 9Ν 

Γ εωγραφικό πλάτος: 24ο 03 3Ε 

1.2. Φορέας Διαχείρισης 

Η ανώνυμη ναυπηγική, βιομηχανική και εμπορική 
εταιρεία με την επωνυμία «ΑΝΩΝΥΜΟΣ ΝΑΥΠΗΓΙΚΗ 
ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΟΛΥΜΠΙΚ 
ΜΑΡΙΝ ΑΕ», στην οποία παραχωρήθηκε η χρήση και 
η εκμετάλλευση του Τ συριστικού Λιμένα στον Ορμο 
Πάνορμο του Δήμου Λαυρεωτικής, δυνάμει της από 
14.4.1999 Σύμβασης Παραχώρησης που υπεγράφη 
μεταξύ της προαναφερόμενης εταιρείας και του 

Ελληνικού Δημοσίου. 

1.3. Χερσαία Ζώνη 

Το τμήμα ξηρός του τουριστικού λιμένα, όπως αυτό 
εμφαίνεται στο τοπογραφικό διάγραμμα σε κλίμακα 
1:1000 του Ιουνίου 1996, που συνοδεύει την απόφαση του 
Υπουργείου Ανάπτυξης υπ’ αριθμ. Τ 1098/29.8.96 (ΦΕΚ Β 
827/10.9.1996) όπως τροποποιήθηκε με τις Υπουργικές 
Αποφάσεις Τ/44 04/24.11.1997 (ΦΕΚ Β 1082/5.12.1997) και 
Τ/1203/2.4.1999 (ΦΕΚ Β 239/ 8.4.1999).Το εμβαδόν της 
Χερσαίας Ζώνης είναι 61.938 τ.μ. 

1.4. Θαλάσσια Ζώνη 

Το τμήμα του τουριστικού λιμένα, όπως αυτό εμ- 
φαίνεται σε κλίμακα 1:1000 στο προαναφερόμενο το- 
πογραφικό διάγραμμα και το οποίο περιλαμβάνει τις 
λιμενολεκάνες και τους διαύλους που ορίζονται από 
τα εξωτερικά (μώλοι, κυματοθραύστες) και εσωτερικά 
(κρηπιδώματα, όρια επιχώσεων) λιμενικά έργα. 

Το εμβάδον της Θαλάσσιας Ζώνης είναι 102.000τ.μ. 

1.5 Η Χερσαία και Θαλάσσια ζώνη συναποτελούν τη 
ζώνη του τουριστικού λιμένα. 

Αρθρο 2 

Όρια Ισχύος Κανονισμού 

2.1. Ο παρόν Ειδικός Κανονισμός ισχύει και εφαρμόζε¬ 
ται στη Χερσαία και Θαλάσσια ζώνη του Τουριστικού 
Λιμένα ΟΛΥΜΠΙΚ ΜΑΡΙΝ, όπου περιλαμβάνονται οι λιμε¬ 
νοβραχίονες, τα κρηπιδώματα, οι προβλήτες πλωτοί ή 
σταθεροί,όλες οι κτιριακές και ναυπηγοεπισκευαστικές 
εγκαταστάσεις και ο εν γένει εξοπλισμός, κινητός και 
μόνιμος δηλαδή όλες οι υποδομές και εγκαταστάσεις 
που έχουν κατασκευασθεί και ο εξοπλισμός που έχει 
τοποθετηθεί ή εισκομισθεί από τον Φορέα Διαχείρισης 
στη Ζώνη του Τουριστικού Λιμένα. 

2.2. Ο παρόν Ειδικός Κανονισμός εφαρμόζεται από 
τους χρήστες των προαναφερομένων εγκαταστάσεων 
του Τουριστικού Λιμένα, και ιδίως από όλα τα ελλιμε¬ 
νιζόμενα, προσορμισμένα, διερχόμενα και τα τοποθε¬ 
τημένα στην ξηρά ή στις συσκευές του Φορέα σκάφη, 
κάθε κατηγορίας προορισμού και μεγέθους, καθώς και 
από οποιονδήποτε τρίτο ασκεί επαγγελματική δραστη¬ 
ριότητα εντός του Τουριστικού Λιμένα ή εισέρχεται 
για οποιονδήποτε λόγο σε αυτόν. 

Άρθρο 3 

Οργάνωση του Τουριστικού Λιμένα 

3.1. Για την εξυπηρέτηση των σκαφών αναψυχής, ο 
Φορέας Διαχείρισης, έχει κατασκευάσει μέσα στην πε¬ 
ριφραγμένη Χερσαία Ζώνη του Τουριστικού Λιμένα: 

α) Στεγασμένους χώρους, κατάλληλους για κάθε 
τύπο σκάφους αναψυχής που μπορεί να ανελκυσθεί 
- καθελκυσθεί από τα μηχανικά μέσα και τους αυτοκι¬ 
νούμενους γερανούς του Φορέα -η δυναμικότητα των 
οποίων ανέρχεται σήμερα στους 200 τόνους-, για την 
εκτέλεση εργασιών, συντήρησης και επισκευής, ή για 
διαχείμαση και 

β) μια ειδικά διαμορφωθείσα χερσαία έκταση - ανοι¬ 
κτοί χώροι - για συντήρηση, ανέλκυση, επισκευή, δια¬ 
χείμαση των σκαφών η οποία δύναται να εξυπηρετεί 
σκάφη σε θέσεις οριοθετημένες ανάλογα με το μέγε¬ 
θος τους, και θέσεις για φουσκωτά σκάφη όλων των 
μεγεθών και τύπων. 

3.3. Η δυναμικότητα του Τουριστικού Λιμένα είναι 685 


θέσεις για ελλιμενισμό και πρόσδεση των σκαφών σε 
ανάλογες θέσεις στους προβλήτες και κρηπιδώματα, 
ταξινομημένες σε έξι (6) βασικές κατηγορίες θέσεων 
πρόσδεσης για σκάφη αναψυχής, από 6 έως 30 μέτρα 
μήκους, ή και μεγαλύτερα μετά από συνεννόηση με 
τον Φορέα Διαχείρισης. Το συγκεκριμένο σύνολο των 
θέσεων της Μαρίνας και η κατανομή μπορεί να μετα¬ 
βάλλεται με γνώμονα την πληρότητα της Μαρίνας ή 
σύμφωνα με τις εκάστοτε ανάγκες της. 

3.4. Στον Τουριστικό Λιμένα λειτουργούν οι πιο κάτω 
υπηρεσίες: 

3.4.1. Η Γενική Διεύθυνση του Τουριστικού Λιμένα, η 
οποία: 

• Εκπροσωπεί τον Φορέα Διαχείρισης. 

• Έχει την ευθύνη για την εφαρμογή του Γενικού 
Κανονισμού Λειτουργίας Τουριστικών Λιμένων και του 
παρόντος Ειδικού Κανονισμού. 

• Έχει την γενική ευθύνη για την εύρυθμη λειτουρ¬ 
γία του Τουριστικού Λιμένα και για την παροχή των 
πάσηςφύσεως υπηρεσιών και εξυπηρετήσεων του του¬ 
ριστικού λιμένα. 

• Προϊσταται όλων των υπολοίπων υπηρεσιών. 

3.4.2. Το Τμήμα Τεχνικής Υποστήριξης και Συντήρη¬ 
σης, το οποίο ασχολείται με κάθε είδους εργασίες 
επισκευής και συντήρησης τόσο των λιμενικών και χερ¬ 
σαίων εγκαταστάσεων και εξοπλισμού του Τουριστικού 
Λιμένα όσο και των σκαφών. Ειδικότερα: 

• Επιθεωρεί κατά τακτά χρονικά διαστήματα το 
οδόστρωμα πρόσβασης προς τους προβλήτες και τα 
κρηπιδώματα, τον χερσαίο χώρο, την κατάσταση των 
πλωτών κρηπιδωμάτων, των ηλεκτρολογικών - μηχανο¬ 
λογικών εγκαταστάσεων παροχής στα ελλιμενισμένα 
σκάφη καθώς και τα σχετικά συστήματα πυρασφά¬ 
λειας. 

• Εισηγείται και μετά από έγκριση της διοίκησης 
μεριμνά για τις αναγκαίες επισκευές των ανωτέρω 
από ειδικευμένο προσωπικό της Εταιρείας η/και εξω¬ 
τερικών συνεργείων. 

• Επιβλέπει την έγκαιρη και σωστή πραγματοποίηση 
των αναγκαίων εργασιών. 

• Πραγματοποιεί εργασίες επιθεώρησης και μεριμνά 
για την αποκατάσταση των ηλεκτρομηχανολογικών 
εγκαταστάσεων των κτιρίων της εταιρείας. 

• Επιθεωρεί και μεθοδεύει τις επιθεωρήσεις και την 
καλή λειτουργία καθώς και τις εργασίες αποκατα- 
στάσεως των μηχανημάτων ανέλκυσης-μεταφοράς 
σκαφών. 

• Συντάσσει προϋπολογισμούς και προσφορές για 
την ανάληψη επισκευών στα σκάφη από προσωπικό 
της εταιρείας ή υπεργολάβους της. 

• Συντονίζει τις αναγκαίες εργασίες ώστε να πραγ¬ 
ματοποιούνται με ασφάλεια, σύμφωνα με τους κανόνες 
της επιστήμης και της τέχνης και εντός των ορίων των 
σχετικών χρονοδιαγραμμάτων και συμφωνιών. 

• Καταρτίζει συμβάσεις με υπεργολάβους για την 
πραγματοποίηση επιμέρους εργασιών και πιστοποιεί 
την καλή και έγκαιρη παράδοσή τους. 

• Διαπραγματεύεται το κλείσιμο λογαριασμών με 
πελάτες και υπεργολάβους. 

• Παρακολουθεί όταν χρειάζεται τις σχετικές εργα¬ 
σίες εντός του όρμου και της θάλασσας. 

3.4.3. Η Υπηρεσία Διοίκησης Λιμένος και Λιμενικών 

Εγκαταστάσεων, που περιλαμβάνει: 

• Το Γραφείο Κίνησης Λιμένος: 

Είναι αρμόδιο για την τήρηση της εφαρμογής του 
κανονισμού της Μαρίνας που αφορά στην προσόρμιση, 
τους χειρισμούς, τον ελλιμενισμό, την αγκυροβολιά, 
τον απόπλου, την διάθεση των θέσεων ελλιμενισμού 
στις προβλήτες και κρηπιδώματα, ή την παραμονή των 
σκαφών στην ξηρά. Η φροντίδα για την παροχή βοή¬ 
θειας στα δεσίματα των σκαφών κατά την προσόρμιση 
ή την διαδικασία αναχώρησης, ανήκει στο Γραφείο 
Κίνησης, το οποίο και συντονίζει το αντίστοιχο προ¬ 
σωπικό λιμένος στην εκτέλεση των καθηκόντων του. Ο 
συντονισμός των παρεχομένων υπηρεσιών στα σκάφη 
στις θέσεις ελλιμενισμού τους, εντάσσεται στις αρμο¬ 
διότητες του Γραφείου Κίνησης, όπως και η παρακο¬ 
λούθηση της κίνησης του λιμένος και των μεταβολών 
καθ’όλο το 24ωρο. 

• Το Γραφείο Υποδοχής - Γραμματείας: 

Η κύρια αρμοδιότητα, εκτός της Γραμματειακής υπο¬ 
στήριξης των τμημάτων της Διεύθυνσης της Μαρίνας, 
δηλαδή της Διοίκησης Λιμένος και της Τεχνικής Υπο¬ 
στήριξης, είναι η υποδοχή και η διευκόλυνση των πελα¬ 
τών, κατόχων σκαφών, κυβερνητών και των εκπροσώ¬ 
πων τους, για τον ελλιμενισμό και την χρησιμοποίηση 
των εγκαταστάσεων της Μαρίνας. Είναι υπεύθυνο για 
την παροχή των απαραίτητων πληροφοριών για την 
παραμονή ή αναχώρηση των σκαφών, τον έλεγχο των 
ναυτιλιακών εγγράφων, την σύνταξη και υπογραφή των 
συμβολαίων μίσθωσης θέσεων ελλιμενισμού ή παρα¬ 
μονής στην ξηρά, την είσπραξη μισθωμάτων και τελών, 
την παροχή τουριστικών πληροφοριών. Επίσης είναι 
αρμόδιο για την χρέωση, έκδοση παραστατικών και 
είσπραξη των πόσης φύσεως προσόδων της Μαρίνας 
από την μίσθωση και διάθεση θέσεων για ελλιμενισμό 
σκαφών, παραμονή στη ξηρά, στάθμευση τροχοφόρων 
και τρέϊλερς, εφοδιασμούς, παροχή διευκολύνσεων 
λιμένος καθώς και για την εκκαθάριση και είσπραξη 
των δαπανών και άλλων χρεώσεων από την παροχή 
ρεύματος και νερού, ενοικίαση αποθηκών κ.λπ. 

• Οικονομική Υπηρεσία: 

Έχει την ευθύνη για την εν γένει οικονομική δια¬ 
χείριση του Τουριστικού Λιμένα, π.χ. τη σύνταξη του 
ετήσιου προϋπολογισμού και ισολογισμού, την εκπό¬ 
νηση μελετών βιωσιμότητας, κόστους - οφέλους, την 
καταβολή του οφειλόμενου στο Δημόσιο ανταλλάγμα¬ 
τος, τη μισθοδοσία του προσωπικού του Τουριστικού 
Λιμένα, την είσπραξη των μισθωμάτων για μισθώσεις 
κτιρίων, παρακολούθηση ασφαλιστηρίων συμβολαί¬ 
ων, συμβάσεων με τρίτους, μισθωτηρίων Εκμίσθωσης 
Κτιρίων και Χώρων κΑ.π.Έχει την ευθύνη για την τή¬ 
ρηση του εγκεκριμένου, κατά τα προβλεπόμενα στην 
παρ.5 του άρθρου του 31α του ν.2160/1993, τιμολογί¬ 
ου ελλιμενισμού και των λοιπών παρεχομένων προς 
τα σκάφη υπηρεσιών. Εκδίδει και τηρεί τα νόμιμα και 
προβλεπόμενα από τις ισχύουσες διατάξεις φορολο¬ 
γικά στοιχεία και βιβλία για την είσπραξη των ως άνω 
εγκεκριμένων εσόδων. 

• Το Τμήμα Παροχών και Διευκολύνσεως Λιμένος: 
Μεριμνά για την παροχή των πόσης φύσεως υπηρεσιών 
και εξυπηρετήσεων όπως ηλεκτροδότηση, υδροδό- 
τηση και άλλων αναγκών των σκαφών. Μεριμνά για 
την τήρηση των διατάξεων των άρθρων 5, 7 και 8 του 


Γενικού Κανονισμού Λειτουργίας Τουριστικών Λιμένων 
και ενημερώνει άμεσα την Γ ενική Διεύθυνση για κάθε 
παράβαση που διαπιστώνει ή σε περίπτωση έκτακτης 
ανάγκης την Λιμενική Αρχή. 

• Η Υπηρεσία Καθαριότητας - Υγιεινής: 

Μεριμνά για την καθημερινή καθαριότητα των χερ¬ 
σαίων χώρων, των πάσης φύσεως εγκαταστάσεων χερ¬ 
σαίας και θαλάσσιας ζώνης του τουριστικού λιμένα 
και φροντίζει για την καλή λειτουργία των μέσων και 
υλικών καθαριότητας. Φροντίζει για την καθαριότητα 
της θαλάσσιας και χερσαίας ζώνης της Μαρίνας, την 
αποκομιδή των απορριμμάτων από τις προβλήτες και 
τα κρηπιδώματα, την καθαριότητα του περιβάλλοντος 
χώρου και της ακτής, την καθαριότητα των ρείθρων 
και δρόμων, των κτιρίων διοίκησης καθώς και των 
κοινοχρήστων χώρων υγιεινής του προσωπικού και 
των πελατών. Καταρτίζει συμβατό με το Τοπικό Σχέ¬ 
διο της Λιμενικής Αρχής «Σχέδιο Έκτακτης Ανάγκης» 
(ΟοηΙίρβηογ ΡΙεη), για την αντιμετώπιση ενδεχόμενων 
περιστατικών ρύπανσης της θάλασσας και των ακτών. 
Μεριμνά για την περισυλλογή και διάθεση των επικίν- 
δυνων-τοξικών αποβλήτων όπως μπαταρίες, υφαλο¬ 
χρώματα κ.λπ, των ελαιωδών καταλοίπων καθώς και 
των βιολογικών καταλοίπων, σύμφωνα με τις κείμενες 
διατάξεις. Καταρτίζει Σχέδιο Παραλαβής και Διαχεί¬ 
ρισης πετρελαιοειδών καταλοίπων χρησιμοποιημένων 
λιπαντελαίων και απορριμμάτων, καθώς και επικίν¬ 
δυνων αποβλήτων. Μεριμνά για την καλή κατάσταση 
του εξοπλισμού πρόληψης και καταπολέμησης της 
ρύπανσης της θάλασσας από πετρελαιοειδή (πλωτά 
φράγματα, απορροφητικά υλικά κ.λπ) που υποδείχθη¬ 
καν από τη Λιμενική Αρχή και διαθέτει κατάλληλο πλω¬ 
τό μέσο για τη χρήση του εξοπλισμού πρόληψης και 
καταπολέμησης ρύπανσης. Σε περίπτωση περιστατικού 
ρύπανσης, ενημερώνει άμεσα και με κάθε πρόσφορο 
μέσο τη Γ ενική Διεύθυνση και τη Λιμενική Αρχή και 
εκτελεί τις οδηγίες / εντολές της Λιμενικής Αρχής για 
την αντιμετώπιση του. 

• Τα Συνεργεία Συντήρησης των υπαίθριων χώρων, 
γηπέδων και κηποτεχνικών εργασιών: Είναι αρμόδια για 
την συντήρηση των υπαίθριων χώρων και γηπέδων, την 
εκτέλεση όλων των οικοδομικών εργασιών συντήρησης 
και επισκευής, των τεχνικών και κηπουρικών εργασι¬ 
ών, την συντήρηση των περιφράξεων και φραχτών, 
των πινακίδων σημάτων και κατεύθυνσης των δρόμων 
κυκλοφορίας τροχοφόρων, την συντήρηση του εξοπλι¬ 
σμού της θάλασσας,ρεμέτζων προβλητών, φρεατίων, 
πρόσδεσης κλπ εκτός των ηλεκτρομηχανολογικών και 
υδραυλικών εργασιών, που εμπίπτουν στην αρμοδιό¬ 
τητα του Τεχνικού Τμήματος της Μαρίνας. 

• Το Τμήμα Ασφαλείας Λιμένος και Εγκαταστάσε¬ 
ων: 

Το Τμήμα Ασφαλείας Λιμένος είναι αρμόδιο για την 
φύλαξη των εγκαταστάσεων και του εξοπλισμού της 
Μαρίνας, την τήρηση της τάξης στην ζώνη του Του¬ 
ριστικού λιμένος και για την εποπτεία τήρησης των 
κανόνων ασφαλείας από τους κυκλοφορούντες και 
συναλλασσομένους στην ζώνη του τουριστικού λιμένα 
πελάτες και επισκέπτες. 

Μεριμνά για την ασφάλεια και προστασία των πε¬ 
ριουσιακών στοιχείων των πελατών είτε με χρήση 
ηλεκτρονικών συστημάτων ασφαλείας είτε με εξειδι- 

κευμένο προσωπικό ασφαλείας (δβσυπίγ). 

• Το Θυρωρείο της Πύλης εισόδου στον Τουριστικό 
Λιμένα, το οποίο είναι υπεύθυνο για τον έλεγχο των 
εισερχομένων και εξερχομένων προς και από τον Του¬ 
ριστικό Λιμένα οχημάτων και ατόμων. 

3.5. Ο Φορέας Διαχείρισης,διαθέτει το αναγκαίο προ¬ 
σωπικό ώστε να εξασφαλίζεται η λειτουργία του καθ’ 
όλο το 24ωρο. Το προσωπικό του τουριστικού λιμένα 
είναι κατάλληλο, εξειδικευμένο και επαρκές, ανάλογα 
με τις ιδιαίτερες συνθήκες του Τουριστικού Λιμένα, 
ώστε να εξασφαλίζεται η ομαλή λειτουργία αυτού και η 
εξυπηρέτηση των χρηστών. Οι κατηγορίες προσωπικού 
που στελεχώνουν τον Τουριστικό Λιμένα είναι: 

- Διευθυντές (άτομα 4) 

- Προϊστάμενοι Τμημάτων (άτομα 4) 

- Μηχανοργάνωση (Ιάτομο) - Διοικητικό Προσωπικό: 
Γραμματείς (1 άτομο), Υπάλληλοι Γραφείου (άτομα 4), 
Βοηθοί Λογιστές (1 άτομο). 

-Τεχνικό Προσωπικό: Μηχανικοί (1 άτομο), Ηλεκτρολό¬ 
γοι (άτομα 2), Υδραυλικοί (1 άτομο), Ηλεκτροσυγκολλη¬ 
τές (Ιάτομο), Χειριστές Μηχ/των (άτομα 2), Ξυλουργοί 
(1 άτομο). 

- Εργάτες Μαρίνας (άτομα 5). 

-Βοηθητικό Προσωπικό: Οδηγοί (άτομα 2), Κηπουροί 
(1 άτομο), Καθαριστές (άτομα 3). 

Αρθρο 4 

Είσπλους - Παραμονή - Έκπλους 

4.1. Δικαίωμα προσόρμισης, ελλιμενισμού και χρήσης 
των εγκαταστάσεων του Τουριστικού Λιμένα, με την 
επιφύλαξη των παραγράφων 4.3 και 4.4 του άρθρου 
αυτού, έχουν σκάφη αναψυχής όλων των τύπων, όπως 
ενδεικτικά τα προβλεπόμενα από τον ν. 2743/1999 ως 
ιδιωτικά ή επαγγελματικά ιστιοφόρα ή μηχανοκίνητα 
πλοία αναψυχής καθώς και πλοιάρια με ή χωρίς πλή¬ 
ρωμα (03ΓΘ όθ3ΐε), τα ναυταθλητικά σκάφη, τα ταχύ¬ 
πλοα σκάφη με ή χωρίς καμπίνα, και τα φουσκωτά 
όλων των τύπων και μεγεθών. Στον Τουριστικό Λιμένα 
μπορούν να ελλιμενισθούν ταυτόχρονα έως 685 σκάφη. 
Ο συνολικός αυτός αριθμός κατανέμεται κατά κατη¬ 
γορίες σκαφών ως ακολούθως: 

• 63 σκάφη από 6 έως 8 μέτρα. 

• 252 σκάφη από 8 έως 10 μέτρα. 

• 196 σκάφη από 10 έως 12 μέτρα. 

• 115 σκάφη από 12 έως 15 μέτρα. 

• 47 σκάφη από 15 έως 20 μέτρα. 

• 12 σκάφη από 20 έως 30 μέτρα. 

4.2. Όποιοι εισέρχονται με τα σκάφη τους,στη Θα¬ 
λάσσια Ζώνη του Τουριστικού Λιμένα, οφείλουν να 
γνωστοποιούν στο Γ ραφείο Υποδοχής - Γ ραμματείας 
τα χαρακτηριστικά στοιχεία του σκάφους τους με κάθε 
πρόσφορο μέσο για αναγνώριση από το προσωπικό λι- 
μένος, και να αναμένουν οδηγίες για την άδεια εισόδου 
στα αγκυροβόλια - θέσεις του Τουριστικού Λιμένα. 

4.3. Δικαίωμα ελλιμενισμού αποκτάται μόνο μετά 
από σχετικό αίτημα του ιδιοκτήτη, του νομίμου εκ¬ 
προσώπου του ή του κυβερνήτη του σκάφους, προς 
το Γραφείο Υποδοχής- Γραμματείας με ταυτόχρονη 
προσκόμιση όλων των εγγράφων του σκάφους (εθνι- 
κότητος και λοιπών ναυτιλιακών εγγράφων) καθώς 
επίσης του εγγράφου ταυτότητος του ιδιοκτήτη, ή 
του νομίμου εκπροσώπου του ή του κυβερνήτη του 


σκάφους, έγγραφη αποδοχή του προαναφερομένου αι¬ 
τήματος από την Μαρίνα, υπογραφή του συμφωνητικού 
μίσθωσης θέσης, μεταξύ των ενδιαφερομένων μερών 
με ταυτόχρονη αποδοχή των όρων του πάροντος Ει¬ 
δικού Κανονισμού και προκαταβολή των μισθωμάτων 
και δικαιωμάτων της Μαρίνας. 

4.4. Η ικανοποίηση ή όχι του αιτήματος παντός ενδια¬ 
φερομένου για τον ελλιμενισμό σκάφους στη Θαλάσσια 
Ζώνη του Τουριστικού Λιμένα και εφ’ όσον πληρούνται 
οι προϋποθέσεις του παρόντος κανονισμού, εμπίπτει 
στις αρμοδιότητες του Φορέα Διαχείρισης, ο οποίος 
καθορίζει και την κατάλληλη για τις διαστάσεις, τον 
τύπο και τον προορισμό του υποψηφίου σκάφους θέση 
πρόσδεσης στον Τουριστικό Λιμένα, την χρονική περί¬ 
οδο μίσθωσης της θέσης του ελλιμενισμού, όπως και 
τον τρόπο πληρωμής. Ο Φορέας έχει το δικαίωμα να 
αλλάξει τις θέσεις αγκυροβολιάς και παραμονής των 
σκαφών σύμφωνα με τις εκάστοτε ανάγκες και στο 
πλαίσιο της εύρυθμης λειτουργίας του Τουριστικού 
Λιμένα.Απαγορεύεται η κατά βούληση αγκυροβολιά, 
πρυμνοδέτηση ή πλαγιοδέτηση παντός σκάφους, κα¬ 
θώς και η κατάληψη οποιοσδήποτε θέσης μέσα στον 
λιμένα εκτός από εκείνη που του υποδεικνύει το αρ¬ 
μόδιο προσωπικό του λιμένα. 

4.5. Η υποχρέωση του Φορέα Διαχείρισης εξαντλείται 
στην παροχή οποιοσδήποτε θέσης, κατάλληλης κατά 
την κρίση του, για πρόσδεση του σκάφους. Ο Φορέας, 
διαθέτει για την πρόσδεση του σκάφους διαβάθρες ή 
ρεμέντζα με αλυσίδα και σχοινί ικανού μήκους μέχρι 
την προβλήτα. Ο ιδιοκτήτης ή ο νόμιμος εκπρόσω¬ 
πος ή ο κυβερνήτης του σκάφους χρησιμοποιεί δικά 
του σχοινιά για την πρόσδεση του σκάφους από την 
αλυσίδα του ρεμέντζου και τις δέστρες της προβλή¬ 
τας του κρηπιδώματος, καθώς και οποιοδήποτε άλλο 
εξοπλισμό απαραίτητο για την ασφαλή αγκυροβολιά 
και πρόσδεση του σκάφους, για την οποία είναι απο¬ 
κλειστικά υπεύθυνος, και λαμβάνει κάθε πρόσφορο 
μέσο που υπαγορεύει η ναυτική τέχνη και εμπειρία 
μέσα στα πλαίσια των σχετικών Διεθνών Κανονισμών 
και του παρόντος Κανονισμού. 

4.6. Ο ιδιοκτήτης ή ο νόμιμος εκπρόσωπος ή ο κυ¬ 
βερνήτης του σκάφους πρέπει επίσης να ελέγχει την 
ασφάλεια και την κατάσταση του εξοπλισμού αυτού 
και να τον αντικαθιστά σε περίπτωση φθοράς. 

4.6. Το προσωπικό του Φορέα Διαχείρισης έχει δι¬ 
καίωμα να επιθεωρεί τον τρόπο που είναι δεμένο 
το σκάφος ή άλλες ενέργειες αυτού, και δύναται να 
προβαίνει σε υποδείξεις για την λήψη ασφαλέστερων 
μέτρων, υπαγορευμένων από την ναυτική εμπειρία και 
τέχνη. Σε περίπτωση μη συμμόρφωσης των ανωτέρω 
προς τις υποδείξεις του προσωπικού, ο Φορέας έχει 
το δικαίωμα να προβαίνει στις κατάλληλες ενέργειες 
για την λήψη τυχόν αναγκαίων μέτρων ασφαλείας του 
σκάφους και να επιβαρύνει τον ιδιοκτήτη του με τα 
τυχόν δημιουργούμενα έξοδα ή ακόμη και να καταγ¬ 
γείλει την σύμβαση ελλιμενισμού. 

4.7. Η μέγιστη επιτρεπόμενη ταχύτητα εισόδου-εξό- 
δου οποιουδήποτε σκάφους μέσα στην Θαλάσσια Ζώνη 
του Τουριστικού Λιμένα δεν πρέπει να υπερβαίνει τους 
τρεις (3) κόμβους. 

4.8. Οι κυβερνήτες των εισπλεόντων- εκπλεόντων 
στον/από τον Τουριστικό Λιμένα σκαφών, οφείλουν να 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19581 


τηρούν πιστά τις διατάξεις του Διεθνούς Κανονισμού 
Αποφυγής Συγκρούσεων και όλους τους ισχύοντες 
κανόνες για την ασφαλή ναυσιπλοΐα, ευθυνόμενοι για 
κάθε πλημμέλημα, έστω και πταίσμα κατά την ενάσκη¬ 
ση των καθηκόντων τους. 

4.9. Δεν επιτρέπεται σε καμία περίπτωση η παρε- 
μπόδιση των διαύλων πλεύσης και κυκλοφορίας των 
σκαφών προς ή από τα αγκυροβόλια τους, και η προ¬ 
σπέραση οποιουδήποτε εισερχόμενου ή εξερχόμε- 
νου σκάφους από άλλο σκάφος μέσα στο περιθώριο 
διαύλων της εισόδου ή της εξόδου του Τουριστικού 
Λιμένα. 

4.10. Δεν επιτρέπεται η κάθετος προς τον νοητό 
άξονα της εισόδου του Τουριστικού Λιμένα ή και τους 
διαύλους προσέγγισης προς τον Τουριστικό Λιμένα 
πλεύση κανενός σκάφους, όπως επίσης η αγκυροβολιά 
και παραμονή σκάφους σε απόσταση μικρότερη από 
200 μέτρα περιμετρικά από το ακρότατο όριο προς 
την ανοικτή θάλασσα, των λιμενικών εγκαταστάσεων 
του Τουριστικού Λιμένα. 

4.11. Η πρόσδεση σε μόνιμη ή προσωρινή θέση του 
Τουριστικού Λιμένα (πρυμνοδέτηση ή πλαγιοδέτηση) 
κάθε σκάφους εκτελείται με τις οδηγίες του προσω¬ 
πικού του Φορέα Διαχείρισης. 

Ο ιδιοκτήτης ή ο νόμιμος εκπρόσωπος ή ο κυβερ¬ 
νήτης του σκάφους είναι αποκλειστικά υπεύθυνος για 
τους χειρισμούς που ενεργεί εντός της Θαλάσσιας 
Ζώνης του Τουριστικού Λιμένα, ευθυνόμενος ακόμα 
και για ελαφρά αμέλεια. 

4.12. Αμέσως μετά τον κατάπλου ο ιδιοκτήτης ή ο 
νόμιμος εκπρόσωπος ή ο κυβερνήτης του σκάφους 
οφείλει να: 

4.12.1. Συμπληρώνει τα έγγραφα που παραδίδονται 
σε αυτόν, γνωστοποιεί στη Διεύθυνση του Τουριστικού 
Λιμένα τα πλήρη χαρακτηριστικά του σκάφους, επιδει¬ 
κνύει όλα τα σε ισχύ ναυτιλιακά έγγραφα του σκάφους 
όπως έγγραφο εθνικότητας, ασφαλιστήριο συμβόλαιο, 
πιστοποιητικό καταμετρήσεως, Δελτίο Κινήσεως για 
τα σκάφη με ξένη σημαία (ΐΓαηείί Ιος), Δελτίο Κίνησης 
Πλοίων Αναψυχής (ΔΕΚΠΑ) και οτιδήποτε άλλο ζη¬ 
τηθεί και παραδίδει αντίγραφα αυτών στο Γραφείο 
Υποδοχής - Γραμματείας του Τουριστικού Λιμένα. Να 
δηλώνει υπεύθυνα τα πλήρη και ακριβή στοιχεία ταυ- 
τότητος και διευθύνσεως του ιδιοκτήτου του σκάφους 
ή/και του νομίμου εκπροσώπου ή/και του αντικλήτου. 
Σημειώνεται ότι στο ολικό μήκος του σκάφους συ¬ 
νυπολογίζονται το ακρότατο πρωραίο τμήμα και το 
πρυμναίο τμήμα, συνυπολογίζονται δηλαδή οι τυχόν 
προσθήκες, όπως πλατφόρμες και άλλα αφαιρετά μέρη 
που μεταβάλλουν το μήκος του σκάφους. 

4.12.2. Ενημερώνει τον Φορέα Διαχείρισης για τυχόν 
προβλήματα, βλάβες ή ζημιές που έχει το σκάφος. 

4.12.3. Ενημερώνει τον Φορέα για τυχόν ανάγκες πα¬ 
ράδοσης αποβλήτων. 

4.12.4. Παραδίδει υπεύθυνη δήλωση αποδοχής των 
εκπροσώπων. 

4.13. Τα ελλιμενιζόμενα σκάφη, πρέπει να είναι εφοδι¬ 
ασμένα με τα απαραίτητα διαπιστωτικά έγγραφα των 
ελληνικών αρχών εφόσον φέρουν ελληνική σημαία ή 
των αντίστοιχων αρχών του εξωτερικού εφόσον φέ¬ 
ρουν ξένη σημαία. 

4.14. Όλα τα ελλιμενισμένα σκάφη πρέπει να είναι πά¬ 


ντα αξιόπλοα. Ο Φορέας Διαχείρισης δεν φέρει καμία 
ευθύνη για το αξιόπλοο του σκάφους ή για ζημίες οι 
οποίες ενδεχομένως προκληθούν σε άλλα σκάφη ή τρί¬ 
τους από γεγονότα ή ενέργειες οι οποίες λαμβάνουν 
χώρα επί του σκάφους ή έχουν αφετηρία ή στόχο το 
σκάφος ή προκαλούνται στο σκάφος από γεγονότα 
ή ενέργειες οι οποίες προέρχονται από άλλα σκά¬ 
φη ή τρίτους. Ο ιδιοκτήτης ή ο νόμιμος εκπρόσωπός 
του ευθύνεται για την αποκατάσταση κάθε τέτοιας 
ζημίας τόσο των τρίτων όσο και του Φορέα. Για το 
σκοπό αυτό το σκάφος πρέπει να είναι ασφαλισμένο 
για τους ασφαλιστικούς κινδύνους που απαιτείται να 
καλύπτονται σύμφωνα με την κείμενη νομοθεσία, άλ¬ 
λως το σκάφος δεν γίνεται δεκτό για ελλιμενισμό. Σε 
περίπτωση επέλευσης του ασφαλιστικού κινδύνου ο 
ιδιοκτήτης του σκάφους ή ο νόμιμος εκπρόσωπός του 
υποχρεούται να εκχωρήσει προς τον Φορέα Διαχεί¬ 
ρισης κάθε αξίωση επί του ασφαλίσματος στο μέτρο 
που είναι αναγκαίο για να καλυφθούν σχετικές ζημίες 
του Φορέα ή ενδεχόμενες αξιώσεις τρίτων κατά του 
Φορέα λόγω ζημιών από την επέλευση του ως άνω 
ασφαλιστικού κινδύνου. 

4.15. Οι διατυπώσεις που ισχύουν για την κίνηση των 
τουριστικών σκαφών στους ελληνικούς λιμένες (άδεια 
απόπλου, καταστάσεις πληρώματος και επιβατών, θε¬ 
ώρηση ναυτιλιακών εγγράφων κ.λ.π) ισχύουν και στον 
Τουριστικό Λιμένα. 

4.16. Τα πληρώματα των σκαφών και οι με οποιον- 
δήποτε ιδιότητα επιβαίνοντες σε αυτά οφείλουν να 
συμπεριφέρονται με ευγένεια και ευπρέπεια, να μην 
διαταράσσουν την τάξη και την ομαλή λειτουργία 
του Τουριστικού Λιμένα και να συμμορφώνονται με 
τις εντολές ή υποδείξεις του προσωπικού του Φορέα 
που στοχεύουν στην ομαλή λειτουργία του. 

4.17. Ο ιδιοκτήτης ή ο νόμιμος εκπρόσωπος ή ο κυ¬ 
βερνήτης του σκάφους αποδέχονται ότι με την προ- 
σόρμιση του σκάφους επιτρέπεται η είσοδος σ’ αυτό 
του προσωπικού του Φορέα Διαχείρισης, οποτεδήποτε 
εντός του 24ώρου, σε περίπτωση κινδύνου ή έκτακτης 
ανάγκης ή αναγκαστικής μεθόρμισης. 

4.18. Σε περίπτωση που ο φορέας Διαχείρισης του 
τουριστικού λιμένα το κρίνει αναγκαίο μπορεί να απαι¬ 
τήσει τη μεθόρμιση-μεταφορά οποιουδήποτε σκάφους 
σε άλλο σημείο εντός ή και εκτός του λιμένα.Η μεθόρ- 
μιση ή μεταφορά σε χερσαίο χώρο κρίνεται αναγκαία 
αν: 

4.18.1. Παρακωλύεται από την παραμονή του σκά¬ 
φους στον τουριστικό λιμένα η λειτουργία (ασφαλής 
είσπλους και έκπλους)και εκμετάλλευση αυτού. 

4.18.2. Πιθανολογείται κίνδυνος ναυαγίου ή πρόκληση 
ζημιάς σε άλλο ή άλλα σκάφη ή κίνδυνος ρύπανσης. 

4.18.3. Υπάρχει αυθαίρετη κατάληψη θέσης ελλιμε- 
νισμού. 

4.18.4/Εχει καταγγελθεί από τη Διεύθυνση του Του¬ 
ριστικού Λιμένα η σύμβαση ελλιμενισμού λόγω υπαι¬ 
τιότητας του σκάφους. 

Εφ’ όσον συντρέχει μία ή περισσότερες από τις προ- 
αναφερόμενες προϋποθέσεις, συντάσσεται πρακτικό 
από τη Διεύθυνση του Τουριστικού Λιμένα με το οποίο 
ορίζεται πενθήμερη προθεσμία από την κοινοποίηση 
για την μεθόρμιση ή μεταφορά του σκάφους. 

Εφ’ όσον συντρέχει η περίπτωση 4.18.2. ορίζεται 

τριήμερη προθεσμία.Με μέριμνα του φορέα Διαχεί¬ 
ρισης το πρακτικό κοινοποιείται με απόδειξη στον 
πλοίαρχο ή στον πλοιοκτήτη του σκάφους, φυσικό 
ή νομικό πρόσωπο ή στον ορισθέντα στην σχετική 
δήλωση προς τη Διεύθυνση του Τουριστικού Λιμένα 
εκπρόσωπο ή αντίκλητο, στην δηλωθείσα διεύθυνση 
κατοικίας των,εφόσον τα στοιχεία αυτά έχουν δηλωθεί 
στο φορέα διαχείρισης. Αν τα παραπάνω στοιχεία δεν 
είναι γνωστά, το πρακτικό επικολλάται σε εμφανές 
σημείο του σκάφους. Το πρακτικό κοινοποιείται και 
στην οικεία Λιμενική Αρχή. Αν η ταχθείσα προθεσμία 
παρέλθει άπρακτος η Διεύθυνση του Τουριστικού Λι¬ 
μένα προχωρεί στη μεθόρμιση ή ανέλκυση και μετα¬ 
φορά του σκάφους στη Χερσαία Ζώνη του Τουριστικού 
Λιμένα. Τα σχετικά έξοδα βαρύνουν αποκλειστικά τον 
ιδιοκτήτη ή τον νόμιμο εκπρόσωπο του σκάφους. 

Σε περίπτωση προβολής άρνησης αυτών να κατα¬ 
βάλουν τα σχετικά ποσά, αυτά καταβάλλονται από 
τον φορέα διαχείρισης και αναζητούνται από τους 
ανωτέρω οι οποίοι ευθύνονται εις ολόκληρον. 

Ο Φορέας Διαχείρισης δε φέρει καμία ευθύνη για τη 
φύλαξη του σκάφους που μετεφέρθηκε-μεθορμίστηκε 
αναγκαστικά ή για τυχόν ζημία που επήλθε σε αυτό 
κατά τη μεταφορά-μεθόρμιση ή την παραμονή του σε 
άλλο χώρο εντός ή εκτός του τουριστικού λιμένα. 

4.19. Ο ιδιοκτήτης ή ο νόμιμος εκπρόσωπος ή ο κυ¬ 
βερνήτης του σκάφους υποχρεούται να ενημερώνει 
τον Φορέα για κάθε απόπλου του σκάφους από τον 
Τουριστικό Λιμένα καθώς και για την ημερομηνία επι¬ 
στροφής του σκάφους στον Τουριστικό Λιμένα. Εάν 
για οποιοδήποτε λόγο το σκάφος θα επιστρέφει στον 
Τουριστικό Λιμένα, πριν από την ως άνω ημερομηνία, 
οφείλουν εγκαίρως να ειδοποιούν τον Φορέα με οποιο- 
δήποτε πρόσφορο τρόπο. Σε περίπτωση απουσίας του 
σκάφους από τη θέση του για οποιοδήποτε λόγο, ο Φο¬ 
ρέας έχει δικαίωμα να ελλιμενίσει στη θέση του κάποιο 
άλλο σκάφος, χωρίς το σκάφος το οποίο απουσιάζει 
να έχει δικαίωμα να αξιώσει μείωση του μισθώματος 
ή οποιαδήποτε αποζημίωση εκ του λόγου αυτού. Ο 
Φορέας δικαιούται να συμφωνήσει την παραχώρηση 
θέσης ελλιμενισμού και πριν από τη λήξη ισχύοντος 
συμβολαίου ελλιμενισμού, για το χρονικό διάστημα 
μετά την λήξη αυτού εφόσον ο ιδιοκτήτης ή ο νόμιμος 
εκπρόσωπος του σκάφους που ελλιμενίζεται δηλώσει 
ότι αυτό θα αποχωρήσει μετά τη λήξη του συμβολαίου 
του ή δεν προβεί σε ανανέωση αυτού σύμφωνα με τα 
προβλεπόμενα στον όρο 4.20. του παρόντος. 

4.20. Σε περίπτωση που ο πλοιοκτήτης ή ο νόμιμος 
εκπρόσωπος ή ο κυβερνήτης του σκάφους επιθυμεί να 
ανανεώσει την σύμβαση ελλιμενισμού του σκάφους του 
οφείλει να προκαταβάλει το μίσθωμα που αξιώνει ο Φο¬ 
ρέας για όλο το χρονικό διάστημα της ανανέωσης. Σε 
περίπτωση που δεν επιθυμεί να την ανανεώσει,οφείλει 
να ενημερώσει τουλάχιστον 30 ημέρες πριν από την 
λήξη του συμβολαίου του με έγγραφη δήλωσή του για 
την οριστική αναχώρηση του σκάφους. 

Άρθρο 5 

Τέλη και Μισθώματα 

5.1. Για τις παρεχόμενες ευκολίες και εξυπηρετήσεις 
προς τα ελλιμενιζόμενα σκάφη ή προς τα παραμένοντα 
στη ξηρά σκάφη, ο Φορέας εισπράττει από τους υπό¬ 


χρεους τα ανάλογα μισθώματα, δικαιώματα και τέλη. 

5.2. Τέλη-μισθώματα ελλιμενισμού σκαφών, τέλη- 
μισθώματα εναπόθεσης σκαφών στην ξηρά, τέλη-μι- 
σθώματα εναπόθεσης σκαφών σε τρεϊλερ και τέλη 
ανέλκυσης / καθέλκυσης, είναι αυτά που εγκρίνονται 
αρμοδίως σύμφωνα με τις διατάξεις της παρ. 5 του 
άρθρου 31α του ν.2160/1993. 

5.3. Υπόχρεος για την καταβολή των ανωτέρω τελών, 
μισθωμάτων και δικαιωμάτων είναι ο πλοιοκτήτης ή ο 
νόμιμος εκπρόσωπος του σκάφους, οι οποίοι ευθύνο- 
νται από κοινού και εις ολόκληρον. 

5.4. Τα τέλη και μισθώματα των καταπλεόντων σκα¬ 
φών προκαταβάλλονται με τον κατάπλου του σκάφους 
και πρέπει να καλύπτουν την συμφωνηθείσα με τον Φο¬ 
ρέα Διαχείρισης χρονική περίοδο. Ως πρώτη μέρα για 
τον υπολογισμό της καταβολής τελών και μισθωμάτων 
ελλιμενισμού ή εναπόθεσης στην ξηρά λαμβάνεται υπ’ 
όψη το από του μεσονυκτίου αρχόμενο 24ωρο εντός 
του οποίου κατέπλευσε το σκάφος στον λιμένα. 

Η διάταξη αυτή έχει εφαρμογή στις περιπτώσεις 
που δεν έχει συμφωνηθεί πριν από τον κατάπλου του 
σκάφους ημερομηνία έναρξης καταβολής τελών και 
μισθωμάτων ελλιμενισμού. Σε περίπτωση απόπλου 
ή εγκατάλειψης για οποιονδήποτε λόγο της θέσης 
πριν από τον συμφωνηθέντα χρόνο, δεν υποχρεούται 
ο Φορέας στην επιστροφή προκαταβληθέντων τελών 
και μισθωμάτων. 

5.5. Ημέρες απουσίας των σκαφών από τον Τουριστι¬ 
κό Λιμένα περιλαμβάνονται στη συμφωνηθείσα χρέωση 
αυτών για τον αντίστοιχο αιτηθέντα και εγκεκριμένο 
χρόνο παραμονής, προκειμένου τα σκάφη να διατη¬ 
ρούν το δικαίωμα ελλιμενισμού στη Μαρίνα. 

5.6. Κατά την οποτεδήποτε και για οποιονδήποτε 
λόγο λήξη της σύμβασης ελλιμενισμού, ο ιδιοκτήτης 
ή ο νόμιμος εκπρόσωπος ή ο κυβερνήτης του σκά¬ 
φους υποχρεούται να απομακρύνει αυτό άμεσα από 
τις εγκαταστάσεις του Τουριστικού Λιμένα με την 
επιφύλαξη των όρων 5.7 και 5.8 του παρόντος.Τυχόν 
παραμονή του σκάφους στις εγκαταστάσεις του Του¬ 
ριστικού Λιμένα πέραν της ημερομηνίας λήξης της 
σύμβασης ελλιμενισμού, συνιστά αυθαίρετη κατάληψη 
θέσης ελλιμενισμού σύμφωνα και με όσα προβλέπονται 
στο άρθρο 8 παρ.6 του Γ ενικού Κανονισμού Λειτουρ¬ 
γίας Τουριστικών Λιμένων και σε κάθε περίπτωση ο 
Φορέας Διαχείρισης έχει το δικαίωμα να προβεί σε 
ανέλκυση του σκάφους και μεταφορά του στην ξηρά. 
Το κόστος της μεταφοράς του σκάφους στην ξηρά 
βαρύνει τον ιδιοκτήτη ή κυβερνήτη ή κάτοχο του σκά¬ 
φους. Γ ια κάθε ημέρα παραμονής του σκάφους στις 
εγκαταστάσεις του Τουριστικού Λιμένα πέραν της 
ημερομηνίας λήξης της σύμβασης ελλιμενισμού, είτε 
αυτό παραμένει στη θέση ελλιμενισμού είτε στην ξηρά, 
ο ιδιοκτήτης ή κυβερνήτης ή κάτοχος του σκάφους 
οφείλει αποζημίωση στον Φορέα, η οποία ορίζεται στο 
διπλάσιο της αξίας του προβλεπόμενου στον εκάστοτε 
ισχύοντα τιμοκατάλογο ημερησίου μισθώματος της 
θέσης ελλιμενισμού. 

5.7. Εάν κατά τη λήξη της σύμβασης ελλιμενισμού 
ο ιδιοκτήτης έχει ληξιπρόθεσμες οφειλές προς τον 
Φορέα, ο τελευταίος έχει το δικαίωμα να προβεί σε 
ανέλκυση του σκάφους και μεταφορά του στην ξηρά. 
Το κόστος της μεταφοράς του σκάφους στην ξηρά 

βαρύνει τον ιδιοκτήτη του σκάφους ή το νόμιμο εκπρό¬ 
σωπό του. Για κάθε ημέρα παραμονής του σκάφους 
στην ξηρά πέραν της λήξης της σύμβασης ελλιμενι- 
σμού, ο ιδιοκτήτης ή ο νόμιμος εκπρόσωπός του οφεί¬ 
λει αποζημίωση στην εταιρεία, η οποία ορίζεται στο 
διπλάσιο της αξίας του προβλεπόμενου στον εκάστοτε 
ισχύοντα τιμοκατάλογο ημερησίου μισθώματος της 
θέσης στην οποία ελλιμενιζόταν το σκάφος πριν την 
ανέλκυσή του. 

5.8. Σε όλες τις περιπτώσεις λύσης της σύμβασης 
ελλιμενισμού, εάν το σκάφος έχει ληξιπρόθεσμες οφει¬ 
λές προς την εταιρεία και βρίσκεται ακόμα στη θέση 
ελλιμενισμού, ο Φορέας θα έχει το δικαίωμα αντί να 
ασκεί το προβλεπόμενο στον όρο 5.6. του παρόντος 
δικαίωμα,να λαμβάνει όλα τα προβλεπόμενα νόμιμα 
μέτρα,μέχρι πλήρους εξόφλησης του μισθώματος συ- 
μπεριλαμβανομένης και της ημερήσιας αποζημίωσης 
του όρου 5.6. του παρόντος. 

5.9. Την 1η ημέρα της χρονικής περιόδου για την 
οποία έχει συμφωνηθεί ο ελλιμενισμός του σκάφους 
τα τέλη και τα μισθώματα ελλιμενισμού καθίστανται 
ληξιπρόθεσμα και απαιτητά υπάρχει δε δυνατότητα 
λήψης από τον Φορέα οποιωνδήποτε νομίμων, εξώδι- 
κων και δικαστικών μέτρων, σύμφωνα με το Ελληνικό 
Δίκαιο. 

5.10. Σκάφη με περισσότερες της μίας γάστρας (πτυΐΐί 
ΓιυΙΙδ) ή άλλης παρεμφερούς τεχνολογίας που αλλάζει 
τις συμβατικές σχέσεις μήκους - πλάτους, καταβάλ¬ 
λουν τέλη και μισθώματα ελλιμενισμού με επιβάρυνση 
σύμφωνα με τα εγκεκριμένα αρμοδίως τιμολόγια του 
Τουριστικού Λιμένα. 

5.11. Τα καταφεύγοντα στον λιμένα σκάφη, λόγω κα¬ 
κοκαιρίας, απαλλάσσονται της καταβολής των τελών 
και μισθωμάτων ελλιμενισμού μέχρι της άρσης του 
απαγορευτικού, σύμφωνα με τις ανακοινώσεις της αρ¬ 
μόδιας Λιμενικής Αρχής, υποχρεούνται όμως να κατα¬ 
βάλλουν τις οποιεσδήποτε τυχόν γενομένες σχετικές 
δαπάνες και έξοδα από τον Φορέα Διαχείρισης.Μετά 
την άρση του απαγορευτικού τα σκάφη υποχρεούνται 
στη καταβολή τελών ελλιμενισμού. 

5.12. Τα καταφεύγοντα στον Τουριστικό Λιμένα σκά¬ 
φη, λόγω μηχανικής βλάβης υποχρεούντα να ενημε¬ 
ρώνουν την αρμόδια λιμενική αρχή για τη βλάβη. Σε 
περίπτωση που συνεχίζουν να ελλιμενίζονται πέραν 
των 48 ωρών, υποχρεούνται στην καταβολή τελών και 
μισθωμάτων ελλιμενισμού. 

5.13. Για την παραμονή οιουδήποτε σκάφους στον 
λιμένα απαιτείται άδεια της Διεύθυνσης του Τουριστι¬ 
κού Λιμένα, καθώς και η καταβολή ανάλογου τέλους 
και μισθώματος ελλιμενισμού. Για χρονικό διάστημα 
μέχρι δύο (2) ώρες η καταβολή του τέλους ελλιμενι- 
σμού αποτελεί δυνητική απόφαση για τη Διεύθυνση 
του Τουριστικού Λιμένα. Αν το σκάφος κατά το διά¬ 
στημα αυτό κάνει χρήση των παροχών του λιμένα (π.χ. 
κατανάλωση ηλεκτρικού ρεύματος ή νερού, απόθεση 
απορριμμάτων κ.λ.π) θα πρέπει να καταβάλλει το αντί¬ 
στοιχο τίμημα. 

5.14. Επαγγελματικά σκάφη που καταπλέουν στον 
Τουριστικό Λιμένα για ολιγόωρη παραμονή, προκει- 
μένου να κάνουν χρήση των εγκαταστάσεων του λι¬ 
μένα, υποχρεούνται στην καταβολή ημερήσιου τέλους 
ελλιμενισμού. 


5.15. Γ ια την ασφαλή τήρηση των όρων του Γ ενικού 
και Ειδικού Κανονισμού του Τουριστικού Λιμένα πα¬ 
ρέχεται η δυνατότητα καταβολής εγγύησης, η οποία 
παραμένει στη Διεύθυνση του Τουριστικού Λιμένα και 
επιστρέφεται άτοκα με τη λήξη της σύμβασης ελλι- 
μενισμού εφόσον έχουν τηρηθεί όλοι οι όροι αυτής 
ή δεσμεύεται το αντίστοιχο χρηματικό ποσό μέσω 
πιστωτικής κάρτας. Η εγγύηση δεν συμψηφίζεται σε 
καμία περίπτωση με άλλες υποχρεώσεις. 

Άρθρο 6 

Παρεχόμενες Υπηρεσίες - Εξυπηρετήσεις 

6.1. Στον Τουριστικό Λιμένα παρέχονται οι παρακάτω 
υπηρεσίες σύμφωνα με το ωράριο λειτουργίας που 
ανακοινώνει ο Φορέας Διαχείρισης. 

6.1.1. Νερό σε κάθε θέση ελλιμενισμού. 

6.1.2. Δεξαμενή κατακαθίσεως και αντλία κενού αναρ- 
ροφήσεως βιολογικών καταλοίπων από τα σκάφη και 
απομάκρυνσης ελαιωδών καταλοίπων. 

6.1.3. Δυνατότητα παραλαβής ελαιωδών και πετρελαι¬ 
οειδών καταλοίπων από τα σκάφη στην ειδική προκα¬ 
θορισμένη για αυτό το σκοπό θέση και απομάκρυνση 
αυτών. 

6.1.4. Δυνατότητα παράδοσης πετρελαίου σε προκα¬ 
θορισμένη θέση, όπου τα μέτρα πρόληψης ρύπανσης 
θα είναι αυξημένα. 

6.1.5. Δυνατότητα παροχής ηλεκτρικής ισχύος 220 
νΑΟ σε όλες τις θέσεις ελλιμενισμού και 380 \/ΑΟ σε 
προκαθορισμένες θέσεις. Δυνατότητα παροχής φορη¬ 
τών συσκευών παροχής 12 νϋΟ και 24 Ν/ϋΟ για φόρτιση 
συσσωρευτών. 

6.1.6. Τηλέφωνα με διεθνή σύνδεση και δυνατότητα 
ενοικίασης ΦΑΞ εφόσον ζητηθεί. 

6.1.7. Συνεργεία για εντοπισμό και αποκατάσταση 
βλαβών. 

6.1.8. Μηχανήματα ανέλκυσης και καθέλκυσης σκα¬ 
φών (ίΓανβΙ - ΙίίΙε). 

6.1.9. Πύλη εισόδου οποία λειτουργεί σε 24ωρη βάση 
με ειδικευμένο προσωπικό.(Περιορισμός εισόδου αυ¬ 
τοκινήτων - Έλεγχος εισόδου από την πύλη εισόδου 
της Μαρίνας σε 24ωρη βάση). 

6.1.10. Επικοινωνία Ν/ΗΡ - Ενοικιάσεις φορητής τηλε¬ 
φωνίας εφόσον ζητηθεί. 

6.1.11. Τουαλέτες (\Λ/.0) και ντους σε 24ωρη βάση. 

6.1.12. Μίηί - πίογ^θϊ και ναυτιλιακά είδη. 

6.1.13. Αποθηκευτικοί χώροι. 

6.1.14 Ναυταθλητικές εγκαταστάσεις. 

6.1.1. Εστιατόριο - 3βΙί εβΓνίοθ. 

6.1.6. Πλυντήρια Ιαυηάιγ. 

6.117. Γραφεία εταιριών και διοίκησης -τμήμα υπο¬ 
δοχής. 

6.1.18. Συγκέντρωση και αποκομιδή σκουπιδιών -δια¬ 
τήρηση καθαριότητας και ευπρέπειας του χώρου καθ’ 
όλο το 24ωρο. 

6.1.19. Παροχή σωστικών μέσων και προστασίας ένα¬ 
ντι ναυτικών κινδύνων. 

6.1.20. Μέσα κλεισίματος του στομίου του λιμένος 
- ετοιμότητα προσωπικού και σχέδιο σε περίπτωση 
ρύπανσης. 

6.1.21. Χώρος στάθμευσης αυτοκινήτων. 

6.1.22. Φωτισμός του περιβάλλοντος χώρου του Του¬ 
ριστικού Λιμένα. 

6.1.23. Εγκατάσταση σύγχρονου συστήματος πυρό¬ 
σβεσης κατάλληλου για την κάλυψη των αναγκών. 

6.1.24. Χώροι υγιεινής και κατασκευές για την δυνα¬ 
τότητα εξυπηρέτησης ατόμων με ειδικές ανάγκες. 

6.1.25. Φωτοσήμανση έργων. 

6.1.26. Δύο (2) θέσεις παραβολής για πλωτά ταχύπλοα 
περιπολικά του Λιμενικού Σώματος και των Τελωνεί¬ 
ων. 

6.1.27. Κεντρικός βιολογικός καθαρισμός με σύγχρο¬ 
νες προδιαγραφές. 

6.2. Εφοδιασμός με καύσιμα οποιουδήποτε σκάφους 
γίνεται αποκλειστικά και μόνο από τον σταθμό παρο¬ 
χής καυσίμων του Τουριστικού Λιμένα και από το αρ¬ 
μόδιο προσωπικό. Απαγορεύεται απόλυτα η διακίνηση 
και τροφοδοσία σκαφών με καύσιμα στο χώρο του 
Τουριστικού Λιμένα με οποιοδήποτε όχημα ή σκάφος 
μεταφοράς καυσίμων, χωρίς την προηγούμενη άδεια 
του Φορέα Διαχείρισης. 

Αρθρο 7 

Τεχνική Υποστήριξη - Εναπόθεση Σκαφών 

7.1. Ο Τουριστικός Λιμένας διαθέτει χώρους εναπό¬ 
θεσης σκαφών στην ξηρά για διαχείμαση, υπηρεσίες 
τεχνικής υποστήριξης που περιλαμβάνουν επισκευές ή 
συντηρήσεις σκαφών, καθώς επίσης και τα απαραίτητα 
μέσα για ανέλκυση και καθέλκυση σκαφών. 

7.2. Η ανέλκυση - καθέλκυση οποιουδήποτε σκάφους, 
η τεχνική υποστήριξη και η εκτέλεση των πόσης φύσης 
εργασιών και επισκευών, η χρήση κεκλιμένων επιπέδων 
και η μεταφορά στην Χερσαία Ζώνη του Τουριστικού 
Λιμένα,γίνονται αποκλειστικά και μόνον από τον Φορέα 
ή από εξουσιοδοτημένα από αυτόν συνεργεία. 

7.3. Για να πραγματοποιηθεί η ανέλκυση ή καθέλκυση 
σκάφους απαιτούνται: 

7.3.1. Η συμπλήρωση σχετικής αίτησης από τον πλοι¬ 
οκτήτη, νόμιμο εκπρόσωπο ή κυβερνήτη του σκάφους 
και η έγγραφη αποδοχή του Φορέα. 

7.3.2. Η προεξόφληση του αντιτίμου της αντίστοιχης 
υπηρεσίας. 

7.3.3. Η ύπαρξη ασφαλιστηρίου συμβολαίου σε ισχύ. 

7.3.4. Η προσκόμιση από τον πλοιοκτήτη, νόμιμο εκ¬ 
πρόσωπο ή κυβερνήτη του σκάφους Άδειας ανέλκυσης 
ή καθέλκυσης από την οικεία Λιμενική Αρχή. 

7.4. Στην αίτηση ανέλκυσης ή καθέλκυσης του σκά¬ 
φους ο ιδιοκτήτης ή ο νόμιμος εκπρόσωπος ή κυ¬ 
βερνήτης του σκάφους δηλώνει ότι έλαβε γνώση των 
τεχνικών χαρακτηριστικών, των μηχανημάτων και 
εγκαταστάσεων του Φορέα. 

7.5 Ο ιδιοκτήτης ή νόμιμος εκπρόσωπος ή κυβερνήτης 
του σκάφους υποχρεούται: 

7.5.1. Να μετακινήσει το σκάφος στη νηοδόχο για την 
ανέλκυση ή να το απομακρύνει μετά την καθέλκυση. 

7.5.2. Να εξασφαλίσει μέχρι τη στιγμή της ανέλκυσης, 
μηδενική γωνία του διαμήκη και του εγκάρσιου άξονα 
του σκάφους. 

7.5.3. Να ενημερώσει το προσωπικό του Φορέα για 
τυχόν ιδιαιτερότητες του σκάφους, να υποδείξει επα¬ 
κριβώς τα σημεία ανάρτησης και στήριξης του σκά¬ 
φους, καθώς επίσης να αναφέρει από πριν γραπτώς 
στον Φορέα κάθε άλλη πληροφορία (τεχνικά χαρα¬ 
κτηριστικά, κατασκευαστικά στοιχεία, ιδιαιτερότητες, 
εξαρτήματα στα ύφαλα κλπ) για την ασφαλή ανέλκυση 


- μετακίνηση - στήριξη - καθέλκυση του σκάφους. Σε 
τυχόν περίπτωση απόκρυψης ή ψευδούς δηλώσεως, ο 
ιδιοκτήτης του σκάφους ευθύνεται και για πάσα τυχόν 
ζημιά, γενομένη στις εγκαταστάσεις ή τα μηχανήματα 
ή στο προσωπικό του Φορέα ή σε τρίτους, που τυχόν 
προκλήθηκε εξ αυτής της αιτίας. 

7.6. Κατά την ανέλκυση/καθέλκυση σκάφους, ο πλοι¬ 
οκτήτης ή ο νόμιμος εκπρόσωπος ή ο κυβερνήτης του 
σκάφους υποχρεούται να παρίσταται αυτοπροσώπως. 
Επιπροσθέτως, οφείλει να προβαίνει στη στερέωση, 
απομάκρυνση ή προστασία κάθε είδους εξοπλισμού 
του σκάφους (σχοινιά, ξάρτια, όργανα, εξατμίσεις κλπ), 
ο οποίος μπορεί να δυσχεράνει ή να δημιουργήσει 
κινδύνους για την ασφαλή ανέλκυση ή μετακίνηση του 
σκάφους, διαφορετικά ευθύνεται για κάθε ζημιά που 
τυχόν προκληθεί εκ της αιτίας ταύτης, στις εγκατα¬ 
στάσεις ή τα μηχανήματα ή το προσωπικό του Φορέα 
ή σε τρίτους. Σε ειδικές περιπτώσεις επιτρέπεται η 
ανέλκυση - καθέλκυση σκάφους, χωρίς την παρουσία 
ενός εκ των ανωτέρω προσώπων, αλλά πάντα με την 
έγγραφη εξουσιοδότηση του πλοιοκτήτη ή νομίμου 
εκπροσώπου του σκάφους και μετά από έγκριση της 
Διεύθυνσης. 

7.7. Μετά την εναπόθεση του σκάφους στην ξηρά 
και την στερέωση αυτού στις σχάρες στερέωσης, δεν 
επιτρέπεται οποιαδήποτε επέμβαση στον τρόπο στή¬ 
ριξης του σκάφους, χωρίς την άδεια του αρμόδιου 
προσωπικού του Φορέα. 

7.8. Ο Φορέας Διαχείρισης καθορίζει την θέση ενα¬ 
πόθεσης του σκάφους στην ξηρά. Επίσης η Διεύθυνση 
του Τουριστικού Λιμένα έχει το δικαίωμα να μετα¬ 
κινήσει το σκάφος σε άλλη θέση, εφόσον το κρίνει 
αναγκαίο. 

Ο πλοιοκτήτης ή ο νόμιμος εκπρόσωπος ή κυβερ¬ 
νήτης του σκάφους,οφείλει να παρευρίσκεται στην 
μετακίνηση του σκάφους, εφόσον ενημερωθεί από τον 
Φορέα. Σε περίπτωση απουσίας ενός εκ των παραπάνω 
προσώπων παρά την κατά τα ανωτέρω ενημέρωσή του 
από τον Φορέα Διαχείρισης, η μετακίνηση πραγματο¬ 
ποιείται από το αρμόδιο προσωπικό του Φορέα και με 
ευθύνη του πλοιοκτήτη. 

7.9. Κατά την διάρκεια παραμονής των σκαφών στους 
χώρους εναπόθεσης δεν επιτρέπεται η λειτουργία κι¬ 
νητήρων. Ειδικά στα ιστιοφόρα σκάφη, με ευθύνη του 
ιδιοκτήτη θα γίνεται οπωσδήποτε αφαίρεση των ιστίων 
πριν την ανέλκυση του σκάφους. 

7.10. Δεν επιτρέπεται η διαμονή ή διανυκτέρευση του 
πλοιοκτήτη ή του πληρώματος επί του σκάφους για 
όσο χρόνο αυτό παραμένει στη Χερσαία Ζώνη του 
Τουριστικού Λιμένα. 

7.11. Ο ιδιοκτήτης ή ο νόμιμος εκπρόσωπος του σκά¬ 
φους είναι υπεύθυνος για την καθαριότητα και ευτα¬ 
ξία του χώρου που καταλαμβάνει το σκάφος του στη 
Χερσαία Ζώνη του Τουριστικού Λιμένα. Σε περίπτωση 
που ο πλοιοκτήτης δεν συμμορφωθεί με τον όρο αυτό, 
η Διεύθυνση αναλαμβάνει τον καθαρισμό του χώρου 
με αντίστοιχη χρέωση του ιδιοκτήτη. 

7.12. Δεν επιτρέπεται η επέμβαση, επιδιόρθωση ή 
βελτίωση των εγκαταστάσεων του Τουριστικού Λιμέ¬ 
να από άτομα που δεν έχουν ορισθεί από τον Φορέα 
Διαχείρισης για την εκτέλεση της συγκεκριμένης ερ¬ 
γασίας. 

7.13. Εργασίες συντήρησης μπορεί να γίνονται και 
από τον ιδιοκτήτη ή το πλήρωμα του σκάφους, μόνο 
μετά από έγκριση του Φορέα. 

7.14. Ο πλοιοκτήτης υποχρεούται στην έκδοση κάθε 
προβλεπόμενης αδείας - έγκρισης, καθώς επίσης και 
στην λήψη κάθε προβλεπόμενου μέτρου για την εκτέλε¬ 
ση οποιοσδήποτε εργασίας στο σκάφος του, σύμφωνα 
με τις ισχύουσες διατάξεις της Ελληνικής νομοθεσίας 
και τον Ειδικό Κανονισμό του Τουριστικού Λιμένα. 

7.15. Για οποιαδήποτε εργασία επισκευής ή συντήρη¬ 
σης των σκαφών απαιτείται προηγούμενη ενημέρωση 
του Φορέα και η χορήγηση σχετικής αδείας. Από τον 
Φορέα καθορίζεται το ωράριο, εντός του οποίου επι¬ 
τρέπονται οι εργασίες καθημερινής καθαριότητας και 
μικροεπισκευών των σκαφών, καθώς και η φόρτιση των 
συσσωρευτών τους. 

7.16. Ο Φορέας μπορεί να αρνείται την εκτέλε¬ 
ση εργασιών συντήρησης και επισκευής σε τρίτους 
εργολάβους, που δεν ανήκουν στο εξουσιοδοτημέ¬ 
νο προσωπικό του. Με την επιφύλαξη του όρου 7.13 
του παρόντος, συνεργεία ή άτομα άλλα εκτός από το 
εξουσιοδοτημένο προσωπικό του Τουριστικού Λιμένα 
μπορούν να εκτελέσουν εργασίες, επισκευές ή συντη¬ 
ρήσεις σε σκάφη, μόνο κατόπιν παροχής έγκρισης από 
τον Φορέα και υπογραφής σχετικής συμβάσεως μεταξύ 
του ιδιοκτήτη του σκάφους ή του νομίμου εκπροσώ¬ 
που του και του Φορέα συνοδευόμενης από έγγραφη 
δήλωση του εργολάβου ότι αναλαμβάνει και αυτός 
τις ίδιες υποχρεώσεις που αναλαμβάνει ο ιδιοκτήτης 
του σκάφους ή ο νόμιμος εκπρόσωπός του και ότι 
σε περίπτωση ύπαρξης ζημιών, κατά την εκτέλεση ή 
εξ αφορμής της σύμβασης, στον Φορέα ή σε τρίτους 
ευθύνεται από κοινού και εις ολόκληρον με αυτούς. Η 
υποχρέωση του Φορέα εξαντλείται στην παροχή θέσης 
στη Χερσαία Ζώνη του Τουριστικού Λιμένα κατάλληλης 
για τη διενέργεια των συμφωνημένων εργασιών. Ο 
Φορέας παρέχει επίσης τις αναγκαίες διευκολύνσεις 
ανέλκυσης και καθέλκυσης του σκάφους καθώς και 
πρόσβαση σε παροχές ρεύματος και νερού. Τόσο το 
μίσθωμα για την παραμονή του σκάφους στη χερσαία 
θέση διενέργειας εργασιών όσο και το τίμημα της 
ανέλκυσης και καθέλκυσης του σκάφους και η χρήση 
των παροχών ρεύματος και νερού, τα οποία τιμολο¬ 
γούνται σε ημερήσια πάγια βάση, πρέπει να προκα¬ 
ταβάλλονται στον Φορέα πριν από την ανέλκυση του 
σκάφους στη χερσαία θέση διενέργειας επισκευών. 
Γ ια τις ως άνω καταβολές καθίστανται από κοινού και 
εις ολόκληρον υπόχρεοι ο ιδιοκτήτης του σκάφους,ο 
νόμιμος εκπρόσωπός του και ο εκάστοτε εργολάβος. 
Ο πλοιοκτήτης, ο νόμιμος εκπρόσωπος του σκάφους 
και ο εργολάβος καθίστανται από κοινού και εις ολό¬ 
κληρον υπόχρεοι για κάθε ζημία που τυχόν προκληθεί 
από τις εργασίες στον Φορέα ή σε τρίτους. 

Τα προβλεπόμενα στο άρθρο 4 εδ. 4.14. του παρόντος 
Ειδικού Κανονισμού σχετικά με την ευθύνη και ασφά¬ 
λιση του σκάφους ισχύουν αναλόγως και εδώ. 

Ο Φορέας δικαιούται χωρίς να υποχρεούται να 
ελέγχει κατά πόσον ο εργολάβος τηρεί τους κανο¬ 
νισμούς και τις κείμενες διατάξεις που αφορούν στις 
διενεργούμενες εργασίες, καθώς και να προβαίνει και 
ο ίδιος σε υποδείξεις αναφορικά με την ασφαλέστερη 
εκτέλεση των διενεργούμενων εργασιών. Η άρνηση 


του εργολάβου να συμμορφωθεί με τις υποδείξεις του 
Φορέα και να παράσχει τις απαιτούμενες εγγυήσεις 
για την ασφαλή εκτέλεση των εργασιών, καθώς και 
η διαπίστωση από τον Φορέα ότι δεν τηρούνται οι 
κανονισμοί και οι κείμενες διατάξεις του δίνει το δι¬ 
καίωμα να διακόψει τις εργασίες και να απαγορεύσει 
στον εργολάβο την πρόσβαση τόσο στη χερσαία θέση 
διενέργειας επισκευών όσο και στο σκάφος. 

Άρθρο 8 

Ευταξία - Υποχρεώσεις Χρηστών 

8.1. Όλοι όσοι χρησιμοποιούν οποιοδήποτε τμήμα του 
χώρου του Τουριστικού Λιμένα ή τις παρεχόμενες από 
αυτόν υπηρεσίες με δική τους πρωτοβουλία ή μετά 
από υπόδειξη του προσωπικού ή της Διεύθυνσης του 
Τουριστικού Λιμένα, ενεργούν αποκλειστικά και μόνο 
με δική τους ευθύνη. 

8.2. Οι καθ’ οιονδήποτε τρόπο συναλλασσόμενοι ή κυ- 
κλοφορούντες στους χώρους (ζώνες) του Τσυριστικού λι¬ 
μένα, οφείλουν να συμμορφώνονται απροφάσιστα, προς 
τις οδηγίες ή υποδείξεις των αρμοδίων οργάνων και του 
προσωπικού του Φορέα Διαχείρισης, που αποσκοπούν 
στην εύρυθμη λειτουργία του Τουριστικού Λιμένα. 

8.3. Δεν επιτρέπεται στους πελάτες του Φορέα η 
διάθεση των θέσεων ελλιμενισμού του σκάφους ή των 
σκαφών τους σε τρίτους, έστω και για προσωρινή 
ακόμα χρήση με ή χωρίς αντάλλαγμα, όπως επίσης και 
η μεταξύ τους αντικατάσταση θέσεων ελλιμενισμού 
του σκάφους. 

8.4. Οι ιδιοκτήτες των σκαφών οφείλουν να γνω¬ 
στοποιούν εγγράφως στον Φορέα, τα πρόσωπα που 
τους εκπροσωπούν κατά την διάρκεια της απουσίας 
τους, υποβάλλοντας ταυτόχρονα και την έγγραφη 
αποδοχή αυτών και να ενημερώνουν εγγράφως για 
τυχόν τοποθέτηση φύλακα στο σκάφος, ο οποίος δεν 
αποτελεί μέλος του πληρώματος. Οι μη κατοικούντες 
μονίμως στην Ελλάδα που ελλιμενίζουν τα σκάφη τους 
στον Τουριστικό Λιμένα, πρέπει να διορίζουν και να 
γνωστοποιούν εγγράφως στον Φορέα τον εκπρόσωπο 
και αντίκλητό τους στην Ελλάδα, υποβάλλοντας συγ¬ 
χρόνως και την έγγραφο αποδοχή αυτού με τα πλήρη 
στοιχεία του,τον Αριθμό Φορολογικού Μητρώου και τη 
Διεύθυνση αλληλογραφίας. 

8.5. Το δικαίωμα ελλιμενισμού του σκάφους δεν εί¬ 
ναι προσωπικό αλλά αφορά συγκεκριμένο σκάφος, 
συγκεκριμένων διαστάσεων και χαρακτηριστικών, και 
συγκεκριμένης ιδιοκτησίας. Σε περίπτωση αλλαγής 
ιδιοκτησίας οποιουδήποτε σκάφους που ελλιμενίζεται 
στον Τουριστικό Λιμένα ο νέος ιδιοκτήτης, εφόσον 
επιθυμεί την παραμονή του σκάφους στον Τουριστικό 
Λιμένα, πρέπει να ζητήσει εκ νέου την προς τούτο απο¬ 
δοχή - έγκριση του Φορέα ή και την υπογραφή νέου 
συμφωνητικού για μίσθωση θέσης ελλιμενισμού. 

8.6. Τα ανωτέρω ισχύουν και για τις περιπτώσεις σύ¬ 
στασης εταιρείας, ανεξάρτητα αν σε αυτήν συμμετέχει 
και ο αρχικός ιδιοκτήτης του σκάφους ή η ιδιοκτήτρια 
εταιρεία, εφόσον: 

α. προκειμένου περί ΑΕ, μεταβιβάζονται σε τρίτους 
το σύνολο ή η πλειοψηφία των μετοχών, 

β. προκειμένου περί ΕΠΕ, μεταβιβάζονται σε τρίτους 
το σύνολο ή η πλειοψηφία των μεριδίων συμμετοχής 
και 

γ. προκειμένου περί προσωπικής εταιρείας ή Ετερό- 
ρυθμης Εταιρείας, όταν μεταβιβάζονται σε τρίτους το 
σύνολο ή η πλειοψηφία των εταιρικών μεριδίων. 

8.7. Σε όλες τις ανωτέρω υπ'αριθμ. 8.5. και 8.6 περι¬ 
πτώσεις καθώς και σε κάθε εν γένει περίπτωση αλλα¬ 
γής της ιδιοκτησίας ελλιμενιζόμενου στον Τουριστικό 
Λιμένα σκάφους, ο πωλητής πρέπει να ενημερώνει 
εγγράφως το φορέα διαχείρισης περί της γενόμενης 
αλλαγής, αναφέροντας το όνομα, τη διεύθυνση μόνιμης 
κατοικίας του αγοραστή, τα στοιχεία του εκπροσώπου 
του, καθώς και την ημερομηνία μεταβίβασης. Ο αγο¬ 
ραστής σε κάθε περίπτωση καθίσταται αλληλεγγύως 
και εις ολόκληρον υπεύθυνος με τον πωλητή για την 
εξόφληση τυχόν προηγούμενων οφειλών του περιελ- 
θόντος σε αυτόν σκάφους, προς τον Φορέα. 

8.8. Δεν επιτρέπεται η εγκατάλειψη στους χώρους 
του Τουριστικού Λιμένα ειδών εξοπλισμού των σκαφών, 
όπως ενδεικτικά: τρεϊλερ, εργαλεία, βοηθητικοί λέμβοι, 
άρμενα, ελαστικοί σωλήνες, καλώδια, ιστία κ.λ,π. 

Ο Φορέας, δεν φέρει καμία ευθύνη για την απώλεια 
ή ζημιά των παραπάνω ειδών. Εφόσον τέτοια αντικεί¬ 
μενα περισυλλεγούν από το προσωπικό του Φορέα, 
τα σκάφη επιβαρύνονται με τα τυχόν δημιουργούμενα 
έξοδα μεταφοράς, εναπόθεσης κ,λ.π. 

8.9. Δεν επιτρέπεται στους χρήστες του Τουριστικού 
Λιμένα η εγκατάλειψη σχοινιών, αλυσίδων, καλωδίων, 
συσκευών ή άλλων εξαρτημάτων ή εξοπλισμού του 
Φορέα, κατά τη διάρκεια ελλιμενισμού ή κατά τον από¬ 
πλου των σκαφών τους, καθώς και η πρόκληση φθορών 
στον ως άνω εξοπλισμό. Οι ως άνω επιβαρύνονται 
με όλες τις δημιουργούμενες για την αντικατάσταση 
ή επισκευή του εξοπλισμού δαπάνες, που προήλθαν 
λόγω φθοράς ή απώλειας και οφείλονται σε υπαιτι¬ 
ότητα τους. 

8.10. Σε περίπτωση κατά την οποία σκάφος προξε¬ 
νήσει ζημιές στα αγκυροβόλια της θέσης πρόσδεσης 
στην οποία ελλιμενίζεται, στις εγκαταστάσεις του 
Τουριστικού Λιμένα ή στα παρακείμενα σκάφη, είναι 
υποχρεωμένο να αποκαταστήσει αμέσως τις ζημιές 
ή φθορές. 

8.11. Φορτηγά και επιβατικά αυτοκίνητα δεν επιτρέ¬ 
πεται να μείνουν στα κρηπιδώματα και τους λοιπούς 
παραλιακούς χώρους πέραν από τον απόλυτα απα¬ 
ραίτητο χρόνο για αποβίβαση επιβατών ή την φορ¬ 
τοεκφόρτωση εφοδίων, αντικειμένων ή αποσκευών. Η 
στάθμευση κάθε είδους οχημάτων και τροχοφόρων 
εκτός των ειδικά καθορισμένων χώρων στάθμευσης, 
απαγορεύεται απολύτως. Στα οχήματα που δεν συμ¬ 
μορφώνονται προς τα σήματα κίνησης και στάθμευσης, 
τις υποδείξεις της Διεύθυνσης του Τουριστικού Λιμένα 
και τις εντολές των Λιμενικών οργάνων, επιβάλλονται 
κυρώσεις από την Αρμόδια Λιμενική Αρχή, σύμφωνα 
με τις ισχύουσες διατάξεις. Ο φορέας διαχείρισης του 
Τουριστικού Λιμένα μπορεί, μετά από ενημέρωση και 
έγκριση της Λιμενικής Αρχής, να μην επιτρέπει την 
είσοδο ή στάθμευση στον Τουριστικό Λιμένα τροχο¬ 
φόρου οχήματος, αν κρίνει ότι διαταράσσεται η τάξη 
και η ομαλή λειτουργία του. 

8.12. Δεν επιτρέπεται η παραμονή των σκαφών ή 
τρεϊλερ σε χερσαίους χώρους του Τουριστικού Λιμένα 
χωρίς την άδεια της Διεύθυνσης αυτού. 

8.13. Απαγορεύονται οι ιδιοκατασκευές επί των κρη¬ 


πιδωμάτων ή προβλητών ή άλλων χώρων του Τουρι¬ 
στικού Λιμένα από τους ιδιοκτήτες ή τους νομίμους 
εκπροσώπους τους ή τα πληρώματα των ελλιμενιζο- 
μένων σκαφών, για αποθήκευση μικροαντικειμένων, 
ναυτικών εργαλείων, σχοινιών ή αλυσίδων, χωρίς την 
σύμφωνη γνώμη του Φορέα Διαχείρισης. 

8.14. Δεν επιτρέπεται η καθ’ οιονδήποτε τρόπο δημι¬ 
ουργία θορύβων από τους ιδιοκτήτες ή τα πληρώματα 
των ελλιμενιζομένων σκαφών, που μπορούν να διατα- 
ράξουν την ησυχία των επιβαινόντων στα σκάφη που 
είναι ελλιμενισμένα στον Τουριστικού Λιμένα. 

8.15. Δεν επιτρέπεται η ανάρτηση πινακίδων, επίδειξη 
σημειωμάτων ή άλλων ειδοποιητηρίων επί των σκαφών 
που αφορούν πώληση, ενοικίαση ή άλλη εκμετάλλευ¬ 
ση των σκαφών. Εξαιρετικά, επιτρέπεται η ανάρτηση 
σχετικών σημειωμάτων στον πίνακα ανακοινώσεων 
που υπάρχει στο Γ ραφείο Υποδοχής - Γ ραμματείας 
της Μαρίνας και μόνο ύστερα από έγκριση του Φορέα 
Διαχείρισης. 

8.16. Δεν επιτρέπεται από οποιονδήποτε τρίτο η τοι¬ 
χοκόλληση, η επικόλληση διαφημιστικών,η ανάρτηση 
πινακίδων, σημειωμάτων ή άλλων ειδοποιητηρίων, η 
τοποθέτηση τεντών ή σημαιών στις πάσης φύσεως 
εγκαταστάσεις του Τουριστικού Λιμένα χωρίς την έγ¬ 
γραφη άδεια του Φορέα Διαχείρισης. Ο Φορέας Δια¬ 
χείρισης επιφυλάσσει αποκλειστικά και μόνο για τον 
εαυτό του το δικαίωμα χρήσεως των εγκαταστάσεων 
του Τουριστικού Λιμένα για διαφημιστικούς σκοπούς, 
με ή χωρίς αμοιβή. 

8.17. Τα κατοικίδια ζώα πρέπει να βρίσκονται πάντοτε 
υπό τον έλεγχο των κυρίων τους, να μην προκαλούν 
θόρυβο να μη ρυπαίνουν τους χώρους, και να παραμέ¬ 
νουν επάνω στα σκάφη των κατόχων τους. Ο Φορέας, 
όταν κρίνει τούτο αναγκαίο, μπορεί να ζητήσει από 
τους κυρίους των κατοικίδιων ζώων την απομάκρυνσή 
τους από τον Τουριστικό Λιμένα, ιδίως μάλιστα όταν 
αυτή η ανάγκη υπαγορεύεται από λόγους υγιεινής και 
ενόχλησης των χρηστών. 

8.18. Η κολύμβηση μέσα στη Θαλάσσια Ζώνη του 
Τουριστικού Λιμένα απαγορεύεται απολύτως. 

8.19. Δεν επιτρέπεται η χρήση ιστιοσανίδων (ννίηά 
ευά) ή τζετ σκι (]βί δΚί) στη Θαλάσσια Ζώνη του Του¬ 
ριστικού Λιμένα. 

8.20. Δεν επιτρέπεται η αλιεία στη Θαλάσσια Ζώνη 
του Τουριστικού Λιμένα. 

8.21. Δεν επιτρέπονται οι πάσης φύσεως υποβρύχιες 
δραστηριότητες χωρίς την έγκριση του Φορέα Διαχεί¬ 
ρισης, η οποία θα δίδεται αποκλειστικά και μόνο για 
λόγους επισκευής, συντήρησης, ανέλκυσης ή ασφά¬ 
λειας των σκαφών. 

8.22. Δεν επιτρέπεται η είσοδος και η παραμονή 
στους χώρους του Τουριστικού Λιμένα μικροπωλη- 
τών και λοιπών ασκούντων πάσης φύσεως εμπορική 
δραστηριότητα, χωρίς τη συναίνεση του Φορέα Δια¬ 
χείρισης. 

8.23. Δεν επιτρέπεται η χρήση του λ/ΗΡ για ιδιωτική 
επικοινωνία, στον δίαυλο επικοινωνίας του Τουριστι¬ 
κού Λιμένα. 

8.24. Δεν επιτρέπεται η χρησιμοποίηση βυσμάτων 
ή πρόχειρων συνδεσμολογιών για τη λήψη ηλεκτρι¬ 
κού ρεύματος από τους πύργους παροχών (ρίΙΙεΓδ). Για 
οποιοδήποτε πρόβλημα δεν πρέπει να επιχειρείται 

επέμβαση στους πύργους παροχών από άτομα μη 
εξουσιοδοτημένα από τον Φορέα Διαχείρισης. Επί¬ 
σης δεν επιτρέπεται η εναπόθεση αντικειμένων όπως 
ρούχων, ποδηλάτων κ,λ.π επί των πύργων παροχών. 

8.25. Δεν επιτρέπεται η χρήση του Γ303Γ του σκάφους 
εντός της Ζώνης του Τουριστικού Λιμένα. 

8.26. Δεν επιτρέπεται η κυκλοφορία μηχανοκίνη¬ 
των δικύκλων επί των πλωτών προβλητών πλην των 
υπηρεσιακών δικύκλων που ανήκουν στον Τουριστικό 
Λιμένα. 

8.27. Δεν επιτρέπεται η παρασκευή φαγητών σε 
εξωτερικές εστίες φωτιάς (μπάρμπεκιου), είτε επί των 
σκαφών είτε σε ολόκληρη τη Ζώνη του Τουριστικού 
Λιμένα. 

8.28. Δεν επιτρέπεται η χρήση φωτοβολίδων, πυ¬ 
ροτεχνημάτων και βεγγαλικών εντός των χώρων της 
Ζώνης του Τουριστικού Λιμένα. 

Άρθρο 9 

Χερσαίες Εγκαταστάσεις 

9.1. Η Χερσαία Ζώνη του Τουριστικού Λιμένα περιλαμ¬ 
βάνει όλες τις απαραίτητες κτιριακές εγκαταστάσεις 
για την πλήρη εξυπηρέτηση των επιβαινόντων στα 
σκάφη και των επισκεπτών. 

9.2. Στις χερσαίες εγκαταστάσεις αναπτύσσονται 
διάφορες δραστηριότητες του τουριστικού λιμένα, είτε 
από τον Φορέα Διαχείρισης είτε από τρίτους στους 
οποίους σύμφωνα με τις διατάξεις του άρθρου 33 του 
ν. 2160/1993, ο Φορέας δύναται να μισθώνει χώρους για 
την ενάσκηση των επαγγελματικών δραστηριοτήτων 
τους. Επίσης δύναται να μισθώνει χώρους σε τρίτους 
για διαφημιστικούς σκοπούς. 

9.3. Οι μισθωτές των χερσαίων χώρων έχουν υπο¬ 
χρέωση να διαθέτουν όλες τις απαιτούμενες άδειες 
για την κατάλληλη λειτουργία και εκμετάλλευση του 
χώρου τους και να συμμορφώνονται απόλυτα με όλους 
τους σχετικούς για την ενάσκηση της δραστηριότητάς 
τους, κανονισμούς και διατάξεις. 

9.4. Οι μισθωτές των χερσαίων χώρων οφείλουν να 
συμμορφώνονται με τις υποδείξεις και οδηγίες του 
Φορέα Διαχείρισης, οι οποίες στοχεύουν στην εύρυθ¬ 
μη, σύννομη και ασφαλή λειτουργία του Τουριστικού 
Λιμένα. 

Η μη συμμόρφωση με τις ως άνω οδηγίες και υποδεί¬ 
ξεις συνιστά σπουδαίο λόγο καταγγελίας των μεταξύ 
του Φορέα και αυτών συμβάσεων. 

9.5. Οι μισθωτές των χερσαίων χώρων έχουν υποχρέ¬ 
ωση να λαμβάνουν την προηγούμενη έγγραφη έγκριση 
της Διεύθυνσης του Τουριστικού Λιμένα για ότι αφορά 
στη μεταβολή της εξωτερικής εμφάνισης του χώρου 
που εκμεταλλεύονται (αλλαγή χρωμάτων, τοποθέτηση 
πινακίδων, διαφημιστικών σημάτων, σημαιών, τεντών 
κλπ.). 

Άρθρο 10 
Μέτρα Ασφαλείας 

10.1. Ο Φορέας Διαχείρισης διαθέτει όλα τα μέσα 
και λαμβάνει όλα τα προληπτικά μέτρα προστασίας 
των σκαφών και των εγκαταστάσεων του λιμένα που 
προβλέπονται στις κείμενες διατάξεις για την πρό¬ 
ληψη, αποτροπή, και αντιμετώπιση πυρκαγιών και 
ατυχημάτων, καθώς και διάσωση ατόμων και υλικών 


αγαθών που βρίσκονται και κινούνται στη Χερσαία και 
Θαλάσσια Ζώνη του. 

10.2. Ο Φορέας διαθέτει σχέδιο αντιμετώπισης κατα¬ 
στάσεων ανάγκης και εκτάκτων περιστατικών, όπως 
έκρηξη, πυρκαγιά, ακραία καιρικά φαινόμενα, τραυμα¬ 
τισμό προσωπικού κ.λ.π., στο οποίο περιγράφονται ο 
τρόπος αντίδρασης του προσωπικού και τα μέτρα που 
λαμβάνονται για να προληφθούν τέτοιες καταστάσεις. 
Ο Φορέας εξασφαλίζει ότι το προσωπικό του Τουρι¬ 
στικού Λιμένα είναι κατάλληλα εκπαιδευμένο ώστε 
να εκτελέσει τα καθήκοντα του ορθά και αποτελε¬ 
σματικά. 

10.3. Για την αντιμετώπιση καταστάσεων ανάγκης 
και για το συντονισμό ενεργειών,που απαιτούνται να 
εκτελεσθούν γρήγορα και ορθά, ο Φορέας έχει δη¬ 
μιουργήσει την Ομάδα Αντιμετώπισης Καταστάσεων 
Ανάγκης, η οποία ενεργοποιείται αμέσως μόλις συμ¬ 
βεί μία κατάσταση ανάγκης, ανεξάρτητα ημέρας και 
ώρας. 

10.4. Όποιος αντιλαμβάνεται έναρξη πυρκαγιάς επί 
οποιουδήποτε σκάφους ή στην παραλία και τον περι¬ 
βάλλοντα χώρο του Τουριστικού Λιμένα, υποχρεούται 
όπως: 

• Αναφέρει αμέσως το συμβάν στον Φορέα και τη 
Λιμενική Αρχή με οποιονδήποτε τρόπο ή/ και με την 
σήμανση του κώδωνα πυρκαγιάς, ή των προβλεπόμε- 
νων από τον Διεθνή Κανονισμό, σημάτων κινδύνου. 

• Λάβει πάραυτα όλα τα αναγκαία μέτρα για την 
περιστολή ή κατάσβεση της πυρκαγιάς με τα διατιθέ¬ 
μενα από τον Φορέα ή από το σκάφος Πυροσβεστικά 
μέσα. 

10.5 Το προσωπικό του Τουριστικού Λιμένα καλεί 
σε βοήθεια την πλησιέστερη Πυροσβεστική Υπηρεσία, 
κινητοποιεί την Ομάδα Αντιμετώπισης Καταστάσεων 
Ανάγκης και συνδράμει στο έργο της κατάσβεσης με 
τα διατιθέμενα μέσα του Φορέα. 

10.6. Εφ’ όσον από την Λιμενική Αρχή ή τον Φορέα 
διαταχθεί επείγουσα μεθόρμιση ή μεταφορά των σκα¬ 
φών, οι πλοίαρχοι και κυβερνήτες αυτών υποχρεούνται 
όπως συμμορφωθούν αμέσως με την δοθείσα εντολή. 
Στην περίπτωση που δεν ανταποκριθεί άμεσα ο πλοί¬ 
αρχος ή ο ιδιοκτήτης του σκάφους, η Διεύθυνση του 
Τουριστικού Λιμένα διατηρεί το δικαίωμα της μεθόρ- 
μισης ή της μεταφοράς αυτού και τα δημιουργηθέντα 
έξοδα βαρύνουν το σκάφος και τον ιδιοκτήτη του. 

10.7. Σε εμφανή σημεία του Τουριστικού Λιμένα υπάρ¬ 
χουν πινακίδες στην Ελληνική και Αγγλική γλώσσα, με 
οδηγίες σε ότι αφορά στις απαιτούμενες ενέργειες σε 
περίπτωση εκδήλωσης πυρκαγιάς ή άλλης κατάστασης 
ανάγκης. 

10.8. Η Θαλάσσια Ζώνη του Τουριστικού Λιμένα επι¬ 
τηρείται σε 24ωρη βάση από προσωπικό του Λιμένα 
ή από ιδιωτική εταιρεία. 

10.9. Η Χερσαία Ζώνη του Τουριστικού Λιμένα επιτη¬ 
ρείται σε 24ωρη βάση από εξουσιοδοτημένο προσω¬ 
πικό του Λιμένα ή από ιδιωτική εταιρεία, στην οποία 
ανατίθεται το έργο αυτό από τον Φορέα. Η ασφάλεια 
ολόκληρης της χερσαίας Ζώνης εξασφαλίζεται με την 
περίφραξη σε όλη την περίμετρο του λιμένα, και την 
εγκατάσταση φυλακίων στις εισόδους για τον έλεγχο 
των εισερχομένων αυτοκινήτων και πεζών. 

10.10. Για τον αποτελεσματικότερο έλεγχο της εισό- 

δου τροχοφόρων στο χώρο του Τουριστικού Λιμένα, ο 
Φορέας μπορεί να εγκαταστήσει στις χερσαίες εισό¬ 
δους, χειροκίνητο ή ηλεκτρονικό σύστημα ελεγχόμενης 
διέλευσης με μπάρες, το οποίο είναι ενεργοποιημένο 
καθ' όλο το 24ωρο. 

10.11. Για την αντιμετώπιση περιπτώσεων πτώσης 
ανθρώπου στη θάλασσα ο Φορέας διαθέτει σωστι¬ 
κά μέσα, στα οποία περιλαμβάνονται μηχανοκίνητοι 
λέμβοι, σωσίβια και σκάλες καθ’ όλο το μήκος των 
κρηπιδωμάτων. 

10.12. Δεν επιτρέπεται, χωρίς την άδεια του αρμόδιου 
προσωπικού του Τουριστικού Λιμένα, η προσέγγιση 
στους χώρους που εκτελούνται κινήσεις ανυψωτικών 
μηχανημάτων. Το εξουσιοδοτημένο προσωπικό του 
Τουριστικού Λιμένα, πρέπει να απομακρύνει από τους 
ανωτέρω χώρους όλους τους μη έχοντας συγκεκριμένη 
εργασία και να απαγορεύει την διέλευση οχημάτων 
από τους συγκεκριμένους χώρους κατά την διάρκεια 
ανελκύσεων ή καθελκύσεων. 

10.13. Ο Φορέας Διαχείρισης μεριμνά ώστε να τηρού¬ 
νται από το αρμόδιο προσωπικό που εκτελεί κινήσεις 
και εργασίες με τα ανυψωτικά μηχανήματα, όλες οι 
προβλεπόμενες διατάξεις ασφάλειας, όπως η λειτουρ¬ 
γία των προειδοποιητικών σημάνσεων και ηχητικών 
σημάτων των μηχανημάτων, η κατάλληλη ενδυμασία 
του προσωπικού και η τοποθέτηση των σχετικών για 
τον αποκλεισμό της περιοχής σημάνσεων. 

Αρθρο 11 

Προστασία Περιβάλλοντος - Διαχείριση Αποβλήτων 

11.1. Ο Φορέας Διαχείρισης, αλλά και τα ελλιμενιζό¬ 
μενα σκάφη, όπως επίσης και όσοι χρησιμοποιούν τις 
εγκαταστάσεις της Θαλάσσιας και Χερσαίας Ζώνης 
του Τουριστικού Λιμένα, οφείλουν να τηρούν τα προ- 
βλεπόμενα μέτρα προστασίας του περιβάλλοντος. 

11.2. Ο Φορέας διαθέτει τον απαραίτητο εξοπλισμό 
καταπολέμησης ρύπανσης της θάλασσας (πλωτό 
φράγμα, απορροφητικά υλικά κλπ), τα οποία χρησιμο¬ 
ποιούνται σύμφωνα με το ισχύον Σχέδιο Αντιμετώπισης 
Περιστατικών Ρύπανσης του Τουριστικού Λιμένα. Ο Φο¬ 
ρέας διαθέτει επίσης σχέδιο αντιμετώπισης θαλάσσιας 
ρύπανσης, το οποίο έχει σκοπό την ελαχιστοποίηση 
των επιπτώσεων στο θαλάσσιο περιβάλλον, στην τυ¬ 
χόν περίπτωση που για οποιοδήποτε λόγο προκληθεί 
θαλάσσια ρύπανση. 

11.3 Ο Φορέας Διαχείρισης διαθέτει τον απαραίτητο 
εξοπλισμό καταπολέμησης ρύπανσης της θάλασσας 
(πλωτό φράγμα, απορροφητικά υλικά κλπ), τα οποία 
χρησιμοποιούνται σύμφωνα με το σε ισχύ Σχέδιο Αντι¬ 
μετώπισης Περιστατικών Ρύπανσης του Τουριστικού 
Λιμένα. 

11.4. Η παραλαβή και διαχείριση των πάσης φύσεως 
αποβλήτων γίνεται με βάση το εγκεκριμένο ισχύον 
σχέδιο παραλαβής και διαχείρισης αποβλήτων, το 
οποίο αφορά στα οικιακά και μη απορρίμματα, στα 
βιολογικά και ελαιοειδή κατάλοιπα των σκαφών, στα 
εν γένει απόβλητα του Τουριστικού Λιμένα (αντικείμενα 
από την θάλασσα, λύματα κλπ), και στα ειδικά από¬ 
βλητα (μπαταρίες χημικές συσκευασίες κλπ). Ειδικό¬ 
τερα ο Φορέας Διαχείρισης διαθέτει σύστημα για την 
αναρρόφηση ελαιοειδών και βιολογικών καταλοίπων 
από τα σκάφη. 


Η χρέωση για την υπηρεσία αυτή γίνεται ανάλογα 
με τον όγκο των καταλοίπων. 

11.5. Απαγορεύεται η εντός της Θαλάσσιας και Χερ¬ 
σαίας Ζώνης του Τουριστικού Λιμένα, απόρριψη ρευ¬ 
στών ή στερεών υλικών αντικειμένων τα οποία είναι 
δυνατό με οποιονδήποτε τρόπο να προκαλέσουν ρύ¬ 
πανση όπως ενδεικτικώς: έρμα, πετρελαιοειδή, απορ¬ 
ρίμματα, απόβλητα, αποχετεύσεις πλυντηρίων, απορ¬ 
ρυπαντικά κλπ. 

11.6. Απόθεση απορριμμάτων μπορεί να γίνεται μόνο 
κατά την διάρκεια συγκεκριμένων χρονικών διαστη¬ 
μάτων όπως αυτά ορίζονται από τον Φορέα Διαχείρι¬ 
σης και αναφέρονται στους πίνακες ανακοινώσεων. Τα 
απορρίμματα αποτίθενται συσκευασμένα σε κλειστές 
σακούλες μέσα στους ειδικά τοποθετημένους κάδους 
που βρίσκονται στους χώρους του Τουριστικού Λιμέ¬ 
να. 

11.7. Ο Φορέας μεριμνά για την τακτική αποκομιδή 
των απορριμμάτων, καθώς επίσης και για την καθη¬ 
μερινή καθαριότητα των χερσαίων χώρων, των λιμε¬ 
νικών εγκαταστάσεων και της Θαλάσσιας Ζώνης του 
Τουριστικού Λιμένα. 

11.8. Η με οποιοδήποτε τρόπο πρόκληση ρύπανσης 
συνεπάγεται την άνευ όρων υποχρέωση κάλυψης 
(αποζημίωσης) των εξόδων απορρύπανσης και τυχόν 
προστίμων από αυτόν που προκάλεσε την ρύπανση, 
σύμφωνα με τις ισχύουσες διατάξεις. 

Αρθρο 12 

Συντήρηση του Τουριστικού Λιμένα 

12.1. Ο Φορέας Διαχείρισης μεριμνά για την τακτική 
και έκτακτη συντήρηση των εγκαταστάσεων του Του¬ 
ριστικού Λιμένα. Προς τούτο εφαρμόζει ένα σύστημα 
ελέγχου καλής λειτουργίας και προληπτικής συντήρη¬ 
σης των εν γένει εγκαταστάσεων και του εξοπλισμού, 
ώστε ο Τουριστικός Λιμένας να βρίσκεται πάντοτε σε 
κατάσταση πλήρους και άρτιας λειτουργίας. 

12.2. Θλες οι εργασίες συντήρησης και επισκευής 
εκτελούνται σύμφωνα με τους κανόνες της επιστήμης 
και της τέχνης και κατά τρόπο που ελαχιστοποιεί την 
ενόχληση των χρηστών του Τουριστικού Λιμένα και 
πάντοτε με την καθοδήγηση και την επίβλεψη Τεχνικού 
Ασφαλείας. 

12.3. Ο Φορέας μεριμνά για την εντός εικοσιτετραώ¬ 
ρου ή κατά περίπτωση για την κατά το δυνατόν συντο¬ 
μότερη αποκατάσταση τυχόν ζημίας ή δυσλειτουργίας 
στις ηλεκτρομηχανολογικές εγκαταστάσεις-παροχές 
του Τουριστικού Λιμένα καθώς και για την αποκατά¬ 
σταση των πάσης φύσεως βλαβών ή δυσλειτουργιών 
των εγκαταστάσεων και του εξοπλισμού του. 

Αρθρο 13 
Λοιπές Ρυθμίσεις 

13.1. Οι χρησιμοποιούντες τους χώρους του Τουρι¬ 
στικού Λιμένα, θαλάσσιους ή χερσαίους, υπόκεινται 
στους ελέγχους που προβλέπει η εκάστοτε ισχύουσα 
Ελληνική Νομοθεσία για τις ζώνες λιμένων (λιμενικούς, 
τελωνειακούς, προστασίας περιβάλλοντος κ,λ.π) καθώς 
και στις διατάξεις του παρόντος Ειδικού Κανονισμού 
Λειτουργίας. 

13.2. Ο ελλιμενισμός, η μίσθωση χώρων ξηράς και η 
χρήση των υπηρεσιών του Τουριστικού Λιμένα, από 

τα σκάφη, τα πληρώματα αυτών ή οποιονδήποτε χρή¬ 
στη, προϋποθέτει την πλήρη γνώση και ανεπιφύλακτη 
αποδοχή όλων των όρων του παρόντος Κανονισμού. 
Σε αντίθετη περίπτωση, ευθύνονται πλήρως έναντι του 
Φορέα και κάθε τρίτου. 

13.3. Σε περίπτωση που σκάφος βρίσκεται σε επι¬ 
κίνδυνη κατάσταση λόγω έκρηξης, φωτιάς, διαρροής 
κ.λ.π. και επίκειται άμεσος κίνδυνος για την ασφάλεια 
των προσώπων, άλλων σκαφών ή των εγκαταστάσεων 
του Τουριστικού Λιμένα εφαρμόζονται οι προβλεπόμε- 
νες στους Κανονισμούς Λιμένων διατάξεις περί λήψης 
έκτακτων μέτρων. 

13.4. Σε περίπτωση διάπραξης αδικήματος ή αν συμβεί 
ατύχημα, πυρκαγιά, ρύπανση, σύγκρουση, πρόσκρουση, 
με ή χωρίς υλικές ζημιές ή σωματικές βλάβες, εντός 
του Θαλάσσιας ή Χερσαίας Ζώνης του Τουριστικού 
Λιμένα, έχουν πλήρη εφαρμογή οι περί λειτουργίας 
των Λιμένων ισχύουσες διατάξεις. 

Ο Φορέας διατηρεί αξίωση αποζημίωσης για κάθε 
θετική ή αποθετική ζημιά που υπέστη και που συνδέ¬ 
εται με τις προαναφερθείσες πράξεις. 

Άρθρο 14 

Αρμόδια Δικαστήρια 

Για κάθε διαφορά που ανακύπτει κατά την ερμηνεία ή 
εφαρμογή του παρόντος Ειδικού Κανονισμού Λειτουρ¬ 
γίας Τουριστικού Λιμένα, αρμόδια είναι τα δικαστήρια 
των Αθηνών και προκειμένου περί διαφορών υπαγο- 
μένων στην καθ’ ύλη αρμοδιότητα ειρηνοδικείου, το 
ειρηνοδικείο στην περιφέρεια του οποίου εδρεύει ο 
Φορέας Διαχείρισης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Σεπτεμβρίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθμ. 7004/9/35-β' (2) 

Έγκριση της υπ’ αριθμ. 7004/9/65 από 18.7.2006 απόφα¬ 
σης του Διευθυντή της Διεύθυνσης Αλλοδαπών Θεσ¬ 
σαλονίκης «Μεταβίβαση δικαιώματος υπογραφής εγ¬ 
γράφων «Με εντολή Διευθυντή» στον Υποδιευθυντή, 
Προϊσταμένους Υποδιευθύνσεων και Τμηματάρχες 
της Διεύθυνσης Αλλοδαπών Θεσσαλονίκης.» 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις του άρθρου 23 παρ. 6 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και 
άλλες διατάξεις» (Α'-41). 

2. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδικο- 
ποιήθηκε με το άρθρο πρώτο του π. δ/τος 63/2005 
(Α'-98). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Εγκρίνουμε την υπ’ αριθμ. 7004/9/65 από 18.7.2006 
απόφαση του Διευθυντή της Διεύθυνσης Αλλοδαπών 


Θεσσαλονίκης «Μεταβίβαση δικαιώματος υπογραφής 
εγγράφων «Με εντολή Διευθυντή» στον Υποδιευθυντή, 
Προϊσταμένους Υποδιευθύνσεων και Τμηματάρχες της 
Διεύθυνσης Αλλοδαπών Θεσσαλονίκης», το περιεχό¬ 
μενο της οποίας έχει ως εξής: 

«Απόφαση 

Αριθμ. Πρωτ. 7004/9/65 

Μεταβίβαση δικαιώματος υπογραφής εγγράφων «Με 
εντολή Διευθυντή» στον Υποδιευθυντή, Προϊσταμένους 
Υποδιευθύνσεων και Τμηματάρχες της Διεύθυνσης Αλ¬ 
λοδαπών Θεσσαλονίκης. 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΛΛΟΔΑΠΩΝ 
ΘΕΣΣΑΛΟΝΙΚΗΣ 

Έχοντας υπόψη: 

1. Το άρθρο 23 παρ. 6 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'-41). 

2. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδικο- 
ποιήθηκε με το άρθρο πρώτο του π. δ/τος 63/2005 
(Α'-98). 

3. Την ανάγκη απλούστευσης των διαδικασιών, της 
μείωσης του χρόνου των υπηρεσιακών ενεργειών και 
εξασφάλισης της εύρυθμης και αποτελεσματικής λει¬ 
τουργίας της Διεύθυνσης Αλλοδαπών Θεσσαλονίκης. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού αποφασίζουμε: 

Αρθρο μόνο 

1. Μεταβιβάζουμε το δικαίωμα υπογραφής εγγράφων 
και διαταγών «Με εντολή Διευθυντή» στον Υποδιευ¬ 
θυντή, τους Προϊσταμένους Υποδιευθύνσεων και Τμη¬ 
ματάρχες της Διεύθυνσης Αλλοδαπών Θεσσαλονίκης, 
ως ακολούθως: 

Α. Στον Υποδιευθυντή 

(1) . Τις διαταγές, με τις οποίες παρέχονται στις υφι¬ 
στάμενες Υπηρεσίες της Διεύθυνσης ερμηνευτικές 
οδηγίες ή απαντήσεις για συγκεκριμένες διατάξεις 
της νομοθεσίας, περί της έννοιας των οποίων δεν 
καταλείπονται αμφιβολίες ή καλύπτονται από σύννο¬ 
μη προηγούμενη ενέργεια ή από γνωμοδότηση ή από 
νομολογία. 

(2) . Τα έγγραφα, με τα οποία παρέχονται σε άλλες 
Αρχές και Υπηρεσίες απαντήσεις για συγκεκριμένες 
διατάξεις της νομοθεσίας περί αλλοδαπών για την 
έννοια των οποίων δεν καταλείπονται αμφιβολίες ή 
καλύπτονται από σύννομη προηγούμενη ενέργεια ή 
από γνωμοδότηση ή από νομολογία. 

(3) . Τα έγγραφα προς τις Δικαστικές και Εισαγγε- 
λικές Αρχές, λοιπές Δημόσιες Αρχές και Υπηρεσίες, 
Τράπεζες, Οργανισμούς, που αφορούν το προσωπικό 
της Διεύθυνσης. 

Β. Στον Προϊστάμενο της Υποδιεύθυνσης Αλλοδαπών 
και Δίωξης Λαθρομετανάστευσης 

(1) . Τις διαταγές προς τις υφιστάμενες Υπηρεσίες 
της Διεύθυνσης σε ό,τι αφορά θέματα αρμοδιότητας 
της Υποδιεύθυνσης. 

(2) . Τα έγγραφα, αρμοδιότητας της Υποδιεύθυνσης, 
με τα οποία διαβιβάζεται αλληλογραφία διαφόρων 

Αρχών και Υπηρεσιών, στις υφιστάμενες Υπηρεσίες της 
Διεύθυνσης ή σε άλλες Αρχές και Υπηρεσίες ισότιμες 
της Διεύθυνσης. 

(3) . Τις υποβλητικές αναφορές δικογραφιών προς 
τον Εισαγγελέα. 

(4) . Τα υπομνηστικά έγγραφα προς άλλες Αρχές και 
Οργανισμούς, καθώς και τα επισπευστικά όμοια προς 
τις υφιστάμενες και άλλες κατωτέρου επιπέδου της 
Διεύθυνσης Υπηρεσίες του Σώματος. 

(5) .Τις αναφορές προς τη Διεύθυνση Αλλοδαπών του 
Αρχηγείου της Ελληνικής Αστυνομίας που αφορούν 
τρεχούσης φύσεως διαδικαστικά θέματα της αρμο¬ 
διότητας της, με τα οποία παρέχεται ενημέρωση επί 
θεμάτων αλλοδαπών και τις σχετικές υπηρεσιακές 
ενέργειες που εκδηλώθηκαν γίαυτούς. 

(6) . Τα έγγραφα τα οποία αφορούν αναζητήσεις πα- 
ρανόμως ευρισκομένων στη Χώρα αλλοδαπών. 

Γ. Στον Προϊστάμενο της Υποδιεύθυνσης Εσωτερικών 
Λειτουργιών 

(1) . Τις διαταγές προς τις υφιστάμενες Υπηρεσίες 
της Διεύθυνσης σε ό,τι αφορά θέματα αρμοδιότητας 
της Υποδιεύθυνσης. 

(2) . Τα έγγραφα, αρμοδιότητας της Υποδιεύθυνσης, 
με τα οποία διαβιβάζεται αλληλογραφία διαφόρων 
Αρχών και Υπηρεσιών, στις υφιστάμενες Υπηρεσίες της 
Διεύθυνσης ή σε άλλες Αρχές και Υπηρεσίες ισότιμες 
της Διεύθυνσης. 

(3) . Τ ις διαταγές προς τις υφιστάμενες Υπηρεσίες 
της Διεύθυνσης, που αφορούν εκπαιδεύσεις του προ¬ 
σωπικού. 

(4) . Τα έγγραφα που σχετίζονται με πειθαρχικά πα¬ 
ραπτώματα αστυνομικού προσωπικού άλλων Διευθύν¬ 
σεων. 

(5) . Τις διαταγές προς τις υφιστάμενες Υπηρεσίες 
της Διεύθυνσης που σχετίζονται με επιδόσεις στο 
προσωπικό τους δικογράφων (κλήσεων, κλητήριων 
θεσπισμάτων, κλήσεων κατηγορουμένων, βουλευμά¬ 
των), αποφάσεων ποινικών δικαστηρίων και την πα¬ 
ρακολούθηση της εξέλιξης ποινικών υποθέσεων του 
προσωπικού. 

(6) . Τις διαταγές προς τις υφιστάμενες Υπηρεσίες 
που αφορούν τη φρούρηση κρατουμένων στα νοση¬ 
λευτικά ιδρύματα. 


(7) . Τις διαταγές προς τις υφιστάμενες Υπηρεσίες 
ως επίσης και έγγραφα που σχετίζονται με θέματα 
προσωπικού, όπως άδειες, προαγωγές, μετακινήσεις, 
ηθικές και υλικές αμοιβές, συνταξιοδοτήσεις και συμ¬ 
μετοχή σε συλλόγους και σωματεία. 

(8) . Τ ις διαταγές οικονομικού και διαχειριστικού πε¬ 
ριεχομένου. 

Δ. Στους Τμηματάρχες των Τμημάτων των Υποδι¬ 
ευθύνσεων 

(1) . Τα υπηρεσιακά σημειώματα που απευθύνονται 
στους αλλοδαπούς και προβλέπονται από τις ισχύ- 
ουσες σχετικές διατάξεις και διαταγές αρμοδιότητας 
του Τμήματός τους. 

(2) . Τα έγγραφα προς τις Δημόσιες, Δικαστικές, Στρα¬ 
τιωτικές Αρχές και Υπηρεσίες, τους Οργανισμούς Τοπι¬ 
κής Αυτοδιοίκησης, τις Επιχειρήσεις Κοινής Ωφέλειας, 
τα νομικά πρόσωπα και τους λοιπούς φορείς που αφο¬ 
ρούν την αρμοδιότητα του Τμήματος τους 

(3) . Κάθε άλλο σύνηθες έγγραφο που συντάσσεται 
στα πλαίσια άσκησης των αρμοδιοτήτων του Τμήμα¬ 
τός τους. 

2. Η κατά την προηγούμενη παράγραφο της παρού¬ 
σας μεταβίβαση του δικαιώματος υπογραφής δεν απο¬ 
κλείει την παράλληλη άσκησή του από τον Διευθυντή 
της Διεύθυνσης Αλλοδαπών Θεσσαλονίκης αν κρίνει 
τούτο σκόπιμο, λόγω της φύσης και του περιεχομένου 
του εγγράφου ή αν εισηγούνται την υπογραφή αυτού ο 
Υποδιευθυντής, οι Προϊστάμενοι των Υποδιευθύνσεων 
ή οι Τμηματάρχες, λόγω της ιδιαίτερης σπουδαιότη- 
τας του. 

Θεσσαλονίκη, 18 Ιουλίου 2006 

Ο Διευθυντής 
ΜΙΧΑΗΛ ΣΕΦΕΡΙΔΗΣ 

Άρθρο 2 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Σεπτεμβρίου 2006 
Ο Αρχηγός 

ΑΝΑΣΤΑΣΙΟΣ ΔΗΜΟΣΧΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίηΐΒΓΠθΙ : ΙΚ1ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπάλληλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΒΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιίΙρ://νννννν.θί. 9 Γ - 6-πΐ3ίΙ: »/θΙ)πΐ35ΐ6Γ@β1.ςΓ 















